description: Jaanuaris USA 45. presidendiks saav miljardärist ärimees Donald Trump andis koos pereliikmetega möödunud pühapäeval esimese intervjuu kanalile CBS. Kohal oli terve pere, välja arvatud kümneaastane poeg Barron Trump.

title: Pildid: Ivanka Trump kasutab isa saamist presidendiks oma äritegevuses ära?

maintext:
Isa kampaanias aktiivne olnud Ivanka Trump istus oma kasuema Melania Trumpi kõrval. Nii meedia esindajad kui televaatajad panid tähele, et valget kleiti kandnud Ivankal oli vasakus käes kallis, 10 800 dollarit maksev Metropolis käevõru, mida müüb tema firma.
Ivanka Trump / Scanpix
Esmaspäeval, 14. novembril saatis Ivanka Trump Fine Jewelry USA moetoimetajatele Metropolis käevõru reklaamiva e-kirja, mainides et ta kandis seda ehet CBS kanali intervjuus.
Juures oli ka pilt temast, mil ta seda käevõru kannab.
Ivanka Trump / Scanpix
New York timesi teatel on sellised teadaanded moealal tavalised, kuid siinsel juhtumil oli see mõnevõrra ebakohane ja üllatav, kuna tegemist oli Ivana Trumpiga. E-kirja ei saatnud firma meediaosakond, vaid firma üks juhtidest, kes tavaliselt tegeleb teiste küsimustega.
Ivana Trumpi sõnum lõpeb lausega, milles ta soovitab käevõrureklaami edastada moest huvitatutele.
Ivanka Trump / Scanpix
USA ajakirjanike arvates kasutas Ivanka Trump äri huvides ära oma isa Donald Trumpi ja nende perega tehtud intervjuud.
Ivanka Trumpi firma avaldas teate, et nad alles harjuvad valimisjärgse olukorraga.
Tegemist oli juba mitmenda korraga, mil Ivanka Trump on teinud poliitika varjus oma firma toodetele reklaami. Sama toimus ka juulis vabariiklaste parteikongressil.
Siis edastas Ivanka 12 tundi pärast kongressi lõppu Twitteris sõnumi, et seal oli tal seljas kleit, mida saab osta Macy kaubamajast Ivanka Trumpi kollektsioonist. See mõjus ja kleit müüdi ühe päevaga läbi.
Donald Trump on pärast valimisvõitu mitmel korral rõhutanud, et ta lapsed ei saa poliitilis ametikohti ega koli Valgesse Majja. Neil on oma elu ja oma töö, nad ametis Trump Organizationis erinevatel ametikohtadel.
USAs kehtiva seaduse kohaselt ei ole presidendi sugulastel keelatud äritegemine, kuid nad ei tohi kasutada selleks ära presidendi ametit ega muud sellega seotut.
USAs kehtivate moraalireeglite kohaselt peetakse sobimatuks, kui presidendi pere kasutab presidenti ära oma firmade või toodete reklaamimisel.


description: USA väljaanne Newsweek arvas, et demokraat Hillary Clinton saab valimisvõidu ja selle tõttu pandi kiiresti müüki Clintoni võitu kajastav number esikaanetekstiga «Madam President».

title: Newsweek läks alt, kuna paiskas müüki Hillary Clintoni võitu kajastava numbri

maintext:
Presidendivalimiste puhul on tavaline, et väljaanded valmistavad ette mitu varianti, et tulemuste teada saamise järgselt anda välja sobiv, edastab New York Post.
Newsweek arvas, et Hillary Clintonist saab president ja lasi müüki selleteemalise numbri, kuid nüüd korjatakse umbes 125 000 numbrit müügilt.
Esikaanel olev pikk tekst on «Madam President: Hillary Clinton’s historic journey to the White House».(Madam President: Hillary Clintoni ajalooline teekond Valgesse Majja).
Newsweek kirjutas Clintoni kohta, et ta oli peajagu Trumpist üle ning ameeriklased said aru, et Trumpi viharetoorika ei muuda USAd paremaks. Läks aga teisiti ja Trump sai rohkem valijameeste hääli kui Clinton.
Newsweeki tütarfirma Topix Media jagas enne seda, kui valimiste tulemus teatavaks sai, Clintoni võitu kajastavat numbrit.
Topixi tegevjuhi Tony Romando sõnul teevad kõik vigu ja nemad ei ole erand. Nad lähtusid Clintoni võidu puhul varasematest küsitlustest ja statistikast.
«Võtsime Clintoni numbri müügilt ja laseme Trumpi numbri müüki, selle järgi on nüüd nõudmine,» teatas Romando.
USAs on ka varem sama apsakas olnud, kui Chicago Daily Tribune kirjutas 1948. aastal, et «Dewey Defeats Truman». (Dewey edestas Trumani).
Tegelikult edestas demokraat Harry Truman vabariiklast Thomas Deweyt.
Harry Truman nägi seda pealkirja ja see ajas ta naerma, sest sama väljaanne oli teda varem nimetanud tolvaniks.
Asepresident Harry Trumanist sai pärast president Franklin Roosevelti surma 1945. aastal president. USAs toimusid presidendivalimised 1948. aastal ja siis pakkusid Trumanile konkurentsi vabariiklane Dewey ja demokraat Strom Thurmond.
Võidu sai Truman, kes oli USA 33. president aastatel 1945 - 1953.

fasttext_language: et


description: Šveitsis Vaud’ kantonis Morges’is hakati valmistama eeslipiimast šokolaadi neile, kes on lehmapiima suhtes allergilised.

title: Šveitsis hakati valmistama eeslipiima šokolaadi

maintext:
Kohalik kondiiter Gérard Fornerod lõi eeslipiimast šokolaadi tootmiseks käe firmaga Eurolactis, mis samuti asub Morges’is ja mis toodab eelkõige eeslipiimast kosmeetikat, edastab The Local.
Eurolactise asutaja Pierluigi Orunesu sai maailmakuulsaks 2014. aastal, kui ta esitles eeslipiimast valmistatud tooteid Vatikanis paavst Franciscusele. Orunesu teatel kasvas ta üles Argentinas, kus lapsed, kaasa arvatud tema, said sageli eeslipiima juua.
Fornerod' sõnul kasutas ta eeslipiima esmalt kondiitritoodete nagu koogid ja tordid valmistamiseks, kuid siis tuli talle idee teha sellest piimast šokolaadi.
Väidetavalt on eeslipiima koostis naiste rinnapiimaga sarnane, selles leidub rohkelt laktoosi ja kasulikke rasvhappeid, kuid vähem rasva kui teistes piimades.
Eeslipiim sobib neile, kellel on lehmapiima allergia, samas aitab eeslipiim tugevdada immuunsüsteemi.
Iidsed kreeklased ja egiptlased pidasid eeslipiima elueliksiiriks, Vana-Egiptuse kuulus kuninganna Kleopatra olevat võtnud eeslipiima vanni, et ilus ja noor välja näha.
ÜRO toidu- ja põllumajandusorganisatsioon (FAO) teatas 2013. aastal, et eeslipiim on toitev ja selles olevad valgud on lehmapiimale allergilistele inimestele sobivamad.
Orunesu sõnul rajas ta eeslipiima toodete firma Eurolactis, kuna nõudlus oli suur, kuid eeslipiimast tehtud tooteid oli turul vähe.
«Tegemist on rinnapiima sarnase piimaga, eeslipiim ei tekita allerigiat nagu lehmapiim, lisaks on see piim toitaineterikas,» teatas Eurolactise asutaja.
Šveitsis, mis on šokolaadide poolest kuulus, ei ole varem eeslipiimast šokolaadi valmistatud.
Orunesu on veendunud, et eeslipiimašokolaadi jaoks on turgu, eriti just need on sellest šokolaadist huvitatud, kellel on lehmapiima allergia.
«Lehmapiimaallergia ei ole ainult Šveitsis, see puudutab kõiki tööstusriike, allergikuid on elanikkonnast umbes 4 – 5 protsenti ja neid tuleb aina juurde,» teatas firmajuht.
Eurolactis tegutseb küll Šveitsis, kuid suur osa eeslipiimast saadakse Itaaliast.


description: Stockmann avas täna uuenenud kontseptsiooniga viienda korruse.

title: Galerii: Stockmann tähistas sünnipäeva ja avas pidulikult viienda korruse

maintext:
Pärast remonti hõivavad Stockmanni kaubamaja viienda korruse peamiselt uued söögikohad, uuenenud korrus on esimene osa terve kaubamaja järkjärgulisest uuendamisest.
Cathy Tullkvist ja Anu Saagim demonstreerisid oma lemmiktooteid iluvallas. Nende suurteks lemmikuteks on Princess Nahahooldus kosmeetika, mis nüüdseks ka müügil Stockmanni iluosakonnas.
Stockmanni uuenenud korrusel tegutsevad restoranid MySushi, Ron Mac, Chat ja Madmoiselle cafe ning esimesena Eestis leiab Stockmannist nüüd Soome suurima disaini- ja mööblikaubamaja Vepsälaineni.
Stockmanni sünnipäeva tähistamine ja 5. korruse pidulik avamine
Vaata pildigaleriid!


description: Kogu maailmas menukas animasari «The Simpsons» (Simpsonid) saab ka 29. ja 30. hooaja, mis teeb sellest sarjast kõige kausem kestnud animasarja.

title: Animasari "Simpsonid" saab ka 29. ja 30. hooaja

maintext:
Peategelasi Homerit, Marge'i, Barti, Lisat ja Maggiet on koos 29. ja 30. hooajaga näha 669 osas, edastab cnn.com.
«Simpsonite» vastutav produtsent ja sarja üks loojatest Al Jean sõnas, et neil on hea meel sarja pikaajalisuse üle ning nad annavad endast ka tulevikus parima.
«Kui aus olla, siis kõik 669 osa on tehnilise meeskonna ja häälenäitlejate ühine pingutus. Jätkame sama moodi,» lisas Jean.
Sarja 28. hooajal, mis jõudis USAs eetrisse 25. septembril, ületati osade maagiline piir ehk jõuti 600. osani ning tegijate arvates on nad alati tabanud ära, mis teatud ajal inimesi ja ühiskonda muretsema või naerma paneb.
Sarja tegijad teatasid, et 28. hooajal on 22 osa ning 29. hooaeg on 2017 – 2018 ning 30. hooaeg 2018 – 2019.
Lisaks animasarjale on ka film «Simpsonid», mis on toonud sisse üle 500 miljoni dollari, on sarjateemalised lõbustuspargid, suveniirnukud ja palju teisi asju, mis ikka populaarsust kasvatavad.
«Simpsonid» on saanud 32 Emmy auhinda, mida antakse parimatele telesarjadele ja seda sarja õpetatakse ja uuritakse ülikoolides.
1989. aastal alguse saanud sari, milles naerdakse inimlike nõrkuste ja ühiskonna puudujääkide üle, pakub huvi nii vanadele kui uutele fännidele.
Jeani sõnul kestab sari seni, kuni vaatajate huvi ei rauge.
«Meie uus moto on, et kuni 60ni,» muigas produtsent.


description: Internetis on tuhandeid vaatamisi kogunud foto plindrist, millesse sattus üks Taiwani koduperenaine.

title: Koduperenaise appikarje lööb internetis laineid: kuidas avada kapiuks ilma taldrikuid lõhkumata?


description: Ameerika Ühendriikides Milwaukees asuv õlletehas valmistas mõdu, mis tehti Saksamaalt rauaaja maitmispaigast leitud alkoholianuma jäänustele toetudes.

title: Teadlased pruulisid mõdu, mida joodi 2500 aastat tagasi

maintext:
Happeline pinnas oli hävitanud skeleti, kuid alles olid nii metallist relvad kui ka anum, milles oli kunagi mõdu, mis valmistati teraviljast, meest, veest ja maitsetaimedest, edastab Live Science.
Wisconsin-Milwaukee ülikooli teadlase Bettina Arnoldi teatel maeti isik koos hauapanustega millalgi 450 – 400 eKr.
«Surnud mees saadeti teispoolsusse mitte ainult relvade vaid ka umbes 14 liitri alkohoolse joogiga, mis oli mõdu. Mõdu näitas, et tegemist oli kas tähtsa sõdalase või hõimujuhiga, kes selle joogi abil on sama tähtis ka hauataguses elus,» selgitas arheoloog Arnold.
Arnold ja ta meeskond koostöös paleobotaanikutega analüüsisid alkoholianuma sisu laboratooriumis ja said teada, millest seal olnud jook koosnes. Ilmnes, et tegemist oli mõduga, mis on maailma üks vanemaid alkohoolseid jooke.
Saksmaalt leitud anumas oli jälgi odrast, meest, allikaveest, harilikust angervaksast ja piparmündist.
Teadlased koostöös Milwaukee Lakefront Brewery’ga valmistasid iidse anuma analüüsist saadud andmete põhjal mõdu, mida võidi juua 2500 aastat tagasi rauaajal.
Iidset mõdu tutvustati 22. oktoobril Wisconsini teadusfestivalil.


description: Moegurmaanide lemmiksaade "Kapist välja" on taas ETV ekraanil. Nüüd pühapäeva hommikutel kell 11:15. Uue hooaja üks esimestest külalistest oli maailmas laineid lööv pesudisainer Kriss Soonik, kes esitles oma järgmist kevad-suvist kollektsiooni.

title: Kriss Soonik: issand jumal, näha naeratavat pesumodelli, see on nii ainulaadne!

maintext:
Kuidas siis Krissi kollektsioon sünnib?
Kriss: Istun maha ja hakkan kritseldama. Panen ka kõik oma mõtted kirja. Tahtsin moedisaineriks hakata väga kõrges eas, see oli keskkooli ajal. Kui sa avastad, et sa joonistada ikka üldse ei oska ja sa ei tea, et sul üldse on selline kirg...
Põdesin ikka päris pikalt, et kuidas minust võib üldse saada moedisainer, kui ma üldse joonistada ei oska. Aga ennast ei tohi lasta pidurdada sellistest pisiasajdest. Kui ma suudan miskit välja mõelda, küll ma siis suudan selle ka valmis teha.
Millistes poodides sinu asju võib leida?
Enamus meie asju toimub Aasias. Meie oluline turg on Jaapan. Nemad on need, kes lubavad mul olla natukene julgem, mitte mõelda nii traditsiooniliselt ja piiritletult nagu Euroopa ja USA turu jaoks.
Tallinn Fashion Week 23.10.2016 Kriss Sooniku pesukollektsioon
Kuidas sul on õnnestunud üles ehitada oma bränd? Milline see on olnud turunduse ja imidži koha pealt? Mida sina oled teinud, et jõuda näiteks moepiiblisse Elle?
Ma arvan, et tegin õige toote neile. Bränding käib käsikäes tootega. Mis meid on eristanud teistest on see, et meie pesubränd mõtleb pigem naistele. Me ei müü läbi turunduse, et oo, seksikad pildid ja et mehed tulge ostke naistele kingiks pesu.
Meie hakkasime pigem tegema seda, et see on fun naisele endale ja sa saad neid asju ka kanda. Mitte, et ainult ühe korra kannad ära ja topid kuhugi sahtlisse selle ära... Et noh, ühe korra võrgutasin selle mehe ära... Meie lähenemine oli lihtsalt suhteliselt uus.
Mäletan hästi oma pesumessi, kus käisin ja kus üks klient ütles, issand jumal..., näha naeratavat pesumodelli..., see on nii ainulaadne!
Kas sul on ka abilisi?
Ei, ma teen kõike üksi. Vahel on kõrval ka selekteeritud grupp inimesi, kes saavad sellest brändist aru, mis mu peas toimub ja suudavad seda kuidagi välja tuua. Need on näiteks fotograafid, inimesed kes meie logo on teinud, jne. Brändi märksõna on kindlasti täna "väike".
Vaata videot, kus Kriss jagab nõuandeid noorele alustavale disainerile SIIT!


authors:
Foto
Jelena Rudi

description: FBI Concert Club annab Facebookis teada, et Saksa industriaalmetalbänd Rammstein naaseb Eestisse.

title: Rammstein tuleb Tallinnasse lauluväljakut lammutama!


description: Näosaate viimases stuudiosaates pani publiku ahhetama Kalle Sepa kehastatud noor Ivo Linna.

title: Ivo Linna on pahviks löödud: Kalle esitus näosaates oleks isegi mind ennast ära petnud


description: USA poliitikavaatlejate sõnul oli üsna kummaline, et jaanuaris presidendiks saava Donald Trumpi kohtumisel Jaapani peaministri Shinzo Abega oli kohal ka tema tütar Ivanka Trump, sest tavaliselt sellistel kohtumistel pereliikmed ei osale.

title: Miks oli Ivanka Trump kohal, kui ta isa kohtus Jaapani peaministriga?

maintext:
The Independent spekuleeris, et kui palju Trumpi pereliikmed, kaasa arvatud tütar Ivanka tulevast presidenti mõjutavad ja kas nad hakkavadki poliitikasse sekkuma.
Donald Trumpi kolm täiskasvanud last, Donald Jr, Ivanka ja Eric, kelle ema on endine modell Ivana Trump, on Trump Organizationis tähtsatel kohtadel ning aitasid oma isal valimiskampaaniat läbi viia. Lisaks on peres veel üks täiskasvanud tütar ja alaealine poeg.
Kui teiste USA presidentide lapsed tavaliselt ei ole poliitikat ja presidendiks saanu ametisse asumist mõjutanud, siis Trumpi lapsed teevad seda.
Poliitikaeksperte teeb murelikuks, et lapsed, keda ei ole ühtegi poliitilisse ametisse valitud, üritavad poliitilisel areenil etturid olla, tekitades Donald Trumpile huvidekonflikti.
Ei ole teada, millest Trump ja Abe kohtumisel rääkisid, kuid sotsiaalmeedias oletati, et Ivanka Trumpi osalemine selles võis olla atraktiivsuse lisamiseks.
Ivanka Trumpi osalemine paljastus alles pärast seda, kui Jaapani valitsus esimesena kohtumise pildid avalikustas.
Samas tulevase presidendi tütre osalemine sellel kohtumisel pani protokolli väga jälgivad jaapanlased imestama.
«See ei ole tavaline, et kahe liidri esmasel ametlikul kohtumisel osaleb pereliige. Võimalik, et sellega taheti anda märku tema tulevase tähtsa poliitilise rolli kohta. Kuid Trump on Trump ja tema puhul tuleb inimesi ja olukordi vaadata teise pilguga,» teatas Jaapani Niigata ülikooli rahvusvaheliste suhete ekspert Yoshinobu Yamamoto.
Ivanka Trumpi osalemist ametlikul kohtumisel panid pahaks ka USA poliitikaeksperdid.
«Ei olnud mingit põhjust, miks Ivanka Trump kahe riigimehe kohtumisel osales. Võimalik, et isiklikke huvisid silmas pidades,» selgitas poliitikakolumnist Simon Maloy.
Jaapanis liiguvad pärast seda kohtumist jutud, et Ivanka Trump võidakse määrata USA suursaadikuks Jaapanisse.
Abe teatas pärast Trumpiga kohtumist, et tegemist on usaldusväärse liidriga.
Donald Trump avaldas Facebookis kohtumisest foto ja teatas, et tal oli suur au võtta oma kodus vastu Jaapani peaminister Shinzo Abe ja teda võõrustada.


description: Menuka «Game of Thrones» raamatusarja autor George R. R. Martin ei kirjuta praegu uust teost, vaid agiteerib ameeriklasi hääletama demokraat Hillary Clintoni poolt.

title: "Game of Thrones" autor lükkas Clintoni pärast raamatu kirjutamise edasi

maintext:
Kirjanik teatas, et ta on tulihingeline Clintoni toetaja ja teeb kõik, et enamik ameeriklasi tema poolt hääletaks ning selle tõttu ei ole tal aega «Game of Thrones» uut osa kirjutada, edastab cnn.com.
Martin astus eile üles New Mexicos, kus ta tümitas vabariiklasest kandidaati Donald Trumpi, sest Trumpi seisukohad on tema silmis jälestusväärsed.
«Trump on veel hullem kui rassistist presidendikandidaat George Wallace, kes kandideris 1968. aasta valimistel. Rassiline segregatsioon oli USAs siis tavaline,» teatas kirjanik.
USA iseseisvuspartei kandidaat Wallace sai võidu viies osariigis. Ta on seni viimane kolmanda partei kandidaat, kes on saanud vähemalt ühs osariigis võidu. USAs on juba aastakümneid käinud presidendivalimistel põhiline kemplemine kahe suurpartei, Vabariikliku ja Demokraatliku partei kandidaadi vahel.
Martini teatel puudub «Game of Thrones» raamatusarjast veel kaks raamatut, üks neist kannab pealkirja «The Winds of Winter» ning ta on selle kirjutamist ja avaldamisaega mitu korda edasi lükanud.
«Game of Thrones» raamatusarja põhjal tehakse samanimelist menukat seriaali, mis on jõudnud seitsmenda hooajani.


description: Alates 1990. aastatest on inglane David Icke, kes nüüdseks on üks tuntumaid vandenõuteoreetikuid, kirjutanud ja esinenud maavälise tulnukrassi, reptiilide teemal. Ta on juba 20 aastat sel teemal loenguid pidanud ning sel laupäeval, 12. novembril esineb ta Tallinnas Tondiraba jäähallis maratonetteastega, mis kestab kella 10.00 – 20.00.

title: Video: vandenõuteoreetiku

maintext:
Icke’i arvates on meie orjastajate puhul tegemist maaväliste kõigusoojaste olenditega, kes vaid mõneks ajaks suudavad võtta inimkuju, kuid nende eesmärgiks on inimkonna orjastamine, vajadusel ka hävitamine.
Icke on alates oma esimese raamatu «The Truth Vibrations» ilmumisest 1991. aastal arendanud teooriat edasi ja on seni arvamusel, et maailma kõik riigijuhid, kuulsad staarid ja ärimehed on maaväliste reptiilide käepikendused, olles segu inimesest ja reptiilist. Nende «toiduks» on konfliktid, sõjad ja negatiivne energia, mida nad üritavad poliitiliste ja majanduslike manipulatsioonidega juurde tekitada.
Reptiilid ei suuda kuigi kaua meie maailmas olla, vaid lühiajaliselt ja selle tõttu vajavad nad vahemehi, kelle kaudu meie planeedil toimuvat kontrollida.
Icke on veendunud, et inimkond elab vanglas, mis tekkis kaua aega tagasi. Selle tekkele aitas kaasa asjolu, et universum on hologramm ning meie reaalsus ja elu on tegelikut arvutiga loodud illusioon, kust meil on raske välja pääseda.
Teooria kohaselt on kogu inimkond ja keskkond omavahel ühenduses, üks asi maailma ühes punktis mõjutab kõiki teisi. Icke’i arvates peaks iga inimene maailmas leviva info pidevalt enda filtrist läbi laskma ja esitama küsimuse, et mis on reaalsus, kes sellega manipuleerib ja miks.
Vandenõuteoreetiku teatel loovad inimkonnaga manipuleerivad jõud konflikte, et varjata oma ärakasutamisagendat ja lauskontrolli.
«Inimesed peaksid reptiilide teemat uurima hakates esmalt uurima, mis on universum ja kuidas töötab arvuti, sest me elame suures simulatsioonis ja kõik on tegelikult näiline. Reaalsus ei ole selline, nagu me ette kujutame,» teatas Icke ühes varasemas intervjuus.
Ka inimene ei ole ainult bioloogiline olend, vaid ta töötab holograafilise superarvuti põhimõttel.
«Inimesel on viis meelt, mille kaudu saame teada ümbruses ja maailmast toimuvast. Saadav info on laine või vibratsioon, mis aju abil muutub tahkeks reaalsuseks. Kuid mis saab siis, kui keegi sellesse häkib ja valeinfot ette söödab? Siis on meil reaalsusest hoopis teistsugune pilt, kui oleks ilma valeinfota,» selgitas Icke.
Icke’i arvates saab inimkond arvutisimulatsioonist ja reptiilidest jagu, kui teadvustab, et inimene ei ole ainult füüsiline keha, vaid avar lõpmatu teadvus, mis on füüsilises kehas vangis.
«Me saame oma eluajaks nime, teeme tööd ja meil on elu, mida jutustada ja jagada, kuid see on lihtsalt kogemine. Tegelikult oleme kõikehaarav teadvus, kuid me ei teadvusta seda endale, kuna elame kunstlikes piirides. Neile, kes suudavad neist piiridest välja murda ja arvutielu teadvustada, avanevad hoopis uued dimensioonid,» teatas Icke 2012. aastal.
Icke’i teatel hakkasid maavälised jõud inimkonnaga katseid tegema ja inimesi kontrollima juba kauges minevikus, mil ühiskonnad alguse said. Tema sõnul leidub sellele hulgaliselt viiteid erinevates religioossetes tekstides.
Icke on oma raamatutes kirjutanud, et inimkonnaga manipuleerijad kannavad neis tekstides erinevaid nimesid, kuid tegelikult on ühe ja sama negatiivse jõu väljendus.
Tulnukatest reptiilid olevat teinud geneetilisi katseid ning arendanud välja hübriidid, kes on nende käepikendused meie planeedil. Need hübriidid on maailmas juhtpositsioonidel, olles riigijuhid, suurfirmade juhid, kuninglike prekondade liikmed, paavstid, tuntud näitlejad, lauljad jne.
«Inimkond peaks üles ärkama, sest elame 24/7 toimuvas simulatsioonis. Inimkond peaks ärkama nii nagu ärkas Neo filmis «Matrix», kus Morpheus andis talle valida punase ja sinise tableti vahel. Kumba tableti inimkond valib?» küsis Icke.
Vandenõuteoreetiku arvates on maailmas aina enam inimesi, kelle silmad on avanenud ja kelle taju on muutunud.
«Kõigile on teada, et energia läheb sinna, kuhu on suunatud tähelepanu. Sellele rõhuvad ka reptiilid, kes meie ühiskonda kontrollivad. Alateadvuse ja teadvusega manipuleerimine on kindel kontrolliviis. Kui inimene saab aru, et temaga manipuleeritakse nii nähtava kui kuuldava kaudu, siis saab ta seda takistada. Reptiilidest manipuleerijad ei saa avardunud tajuga inimesi enam oma võrku püüda,» arvab Icke.
David Icke’il on ilmunud järgmised reptiilide, meie maailmaga manipuleerimise ja totaalkontrolli teemasid käsitlevat raamatud: 1991 «Truth Vibrations», 1994 «The Robots Rebellion», 1995 «And the Truth Shall Set You Free», 1996 «I am me, I am Free», 1999 «The Biggest Secret», 2001 «Children of the Matrix», 2003 «Tales from the Time Loop», 2005 «Infinite Love is the Only Truth, Everything Else is Illusion», 2007 «The David Icke Guide to the Global Conspiracy», 2010 «Human Race get off Your Knees», 2012 «Remember Hwo You Are», 2014 «The Perception Deception» ja 2016 «The Phantom Self».


description: Ott Leplandi parim sõber, DJ ja raadiohääl Andres Puusepp, kes järgmisel suvel pulmi plaanib, hoiab aga kiivalt kõrvale oma lapsele elatise maksmisest, selgub läinudaastasest raportist.

title: DJ ja raadiohääl Andres Puusepp viilib isakohustustest

maintext:
Alates 2010. aasta sügisest avaldab Eesti kohtutäiturite ja pankrotihaldurite koda oma kodulehel elatisvõlgnike nimekirja, kus on kirjas nende võlgnike nimed, kelle andmete avaldamist on võla sissenõudja soovinud ja kelle suhtes on võlg olnud täitemenetluses sissenõutav üle 60 päeva. Võlgniku nimi kustutatakse nimekirjast siis, kui nõuded on tasutud.
Nimekirja sirvides selgub, et Eestis on enam kui 8000 inimest, kes oma kohustusi täita ei taha. Kokku ollakse võlgu enam kui 14,5 miljonit eurot.
Puusepp on nimekirjas 13 tuhande eurose nõudega. Kui täpsem olla siis 13 372.35 eurot on see summa, mis ta oma lapsele tagantjärele maksma peaks.
Kummaline on see, et Puusepa firma käive 2015. aastal oli ligi 50 000 eurot ja ega keegi ilmselt eeldagi, et ta kogu summa korraga peaks maksma.
1. jaanuaril 2017 käivitub uus elatisabiskeem, millega tagatakse üksinda last kasvatava vanema lapsele igakuine, üldjuhul saja euro suurune elatisraha. Elatisabi maksmine ei vabasta elatisvõlglast tema kohustustest, vaid riik nõuab võlgnevuse kohustusi rikkunud vanemalt välja.
Uus skeem toob kohtumenetlusaegse elatisabi kõrvale ka täitemenetlusaegse elatisabi. Kui varasemalt maksis riik lapsele elatisabi kohtumenetluse alustamise korral, siis uue elatisabiskeemi järgi maksab riik elatisabi ka täitemenetluse ajal.
Andres, ole meheks, maksa ära!


description: Staarnäitleja Robert DeNiro avaldas USA presidendivalimiste kampaania ajal video, milles nimetas vabariiklaste kandidaati Donald Trumpi seaks, koeraks, lambaks, lolliks ning teatas, et tahaks teda rusikaga näkku lüüa.

title: Robert DeNiro teatel ei soovi ta enam Donald Trumpi näkku lüüa

maintext:
The Independent teatab, et Trump sai vajaliku arvu valijameeste hääli ning temast saab jaanuaris 2017 USA uus president.
73-aastane Robert DeNiro edastas nüüd, et ta respekteerib Trumpi võitu ja presidendiks saamist ning võtab näkku löömise teate tagasi.
Robert DeNiro sõnas Jimmy Kimmeli jutusaates esinedes, et kahjuks ei saanud demokraat Hillary Clintonist USA esimest naispresidenti, kuid ta on valmis leppima, et miljardärist ärimehest Trumpist saab USA 45. president.
Trumpi seisukohad moslemite, mehhiklastest sisserändajate, põgenike, etnilisete vähemuste ja naiste teemal tekitasid viha ja protesti, tehes temast samas kõige vastuolulisema kandidaadi läbi USA ajaloo.
«Mina ei saa enam sinna midagi parata, aga Trumpist saab president. Ma respekteerin seda, kuigi veel ei ole teada, kuidas ta käituma ja mida tegema hakkab. Ootame ja vaatame, kuigi juba on käivitunud temavastased protestid,» teatas näitleja.


authors:
Inna-Katrin Hein
Foto

description: AFP ja Jaapani meedia teatel hukkus Jaapanis riisipallide söömise võistlusel mees, kellele jäid riisipallid kurku kinni, ta ei saanud enam hingata ja suri.

title: Jaapanlane lämbus riisipallide tõttu


authors:
Inna-Katrin Hein
Kuvatõmmis Youtube

description: Taanis on juba mitu ametlikku videot, milles rõhutatakse laste saamise ja seksi tähtsust, nüüd ilmus uus video, milles kutsutakse taanlasi seksima elu lõpuni.

title: Video: taanlasi kutsutakse seksima elu lõpuni

maintext:
2014. aastal ilmus esimene selleteemaline video, milles taanlastel paluti seksida ja lapsi saada, et Taani riik säiliks, 2015. aastal teatati, et taanlased peavad lapsi saama, kuna nende vanemad tahavad saada vanavanemateks, edastab The Local.
Sel aastal tegi Taani reisifirma Spies video, milles taanlasi kutsutakse üles seksima elu lõpuni. Selles teatatakse, et vanemas eas seksijad elavad omaealistest vähemalt kaheksa aastat kauem.
«Vanemaks saades ei pea seksimist lõpetama, seksimise lõpetanud vananevad kiiremini,» teatab video peategelaste Kareni and Jørgeni loo jutustaja.
Tegemist on 60. eluaastates paariga, kes nooruses olid kirglikud seksijad, kuid pärast laste sündi see vähenes ning vanemas eas on nad võõrdunud.
«Oli aeg, mil nad ei suutnud käsi üksteisest eemal hoida, kuid siis juhtus ühte-teist,» teatab jutustaja.
Videos ärgitatakse taanlasi Kareni and Jørgeni näitel lendama eksootilistesse paikadesse puhkusele, et nad seal uuesti seksimõnud avastaksid ja oma elu pikendaksid.
Lisaks pakub Spies reisibüroo paaridele eksootilise puhkuse allahindlust vastavalt laste arvule.


description: Menusarja «Troonide mäng» produtsendid otsivad uusi kohti, kus sarja üles võtta ning nüüd olevat nende pilk jäänud pidama Rootsil ja Norral.

title: "Troonide mängu" produtsentide pilk on jäänud pidama Rootsil ja Norral

maintext:
Kanali HBO fantaasiasarja tegijatele pakub seitsmenda hooaja tegemisel näiteks huvi Rootsile kuuluv Gotlandi saar, kus on palju paiku seotud viikingitega, edastab The Local.
Rootsi produktsioonifirma Filmregion Stockholm-Mälardalen teatas, et «Troonide mängu» produtsendid ei ole veel valikut teinud, kuid praegu on 50 protsendiline tõenäosus, et nad valivad Gotlandi saare.
Selle firma esindaja Mia Uddgeni teatel pakub produtsentidele ka Norra huvi, sest Norras on filmide ja telesarjade tegemise kulud odavamad kui Rootsis.
Jon Snow ja teisi tegelasi kehastavad näitlejad peavad hakkama saama igasugustes oludes, olgu selleks siis kõrbealad või jahedama kliimaga Skandinaavia.
«Troonide mängus» on roll Norra näitlejal Kristofer Hivjul, kes kehastab seal Tormund Gianstbane`i.
Norra pakub huvi ka «Star Wars» filmide tegijatele, sest Lucasfilm teatas augustis, et nad kaaluvad filmivõtteid Norra kuulsal turismimagnetil Preikestolenil, mis on fjordikaljul asuv looduslik vaateplatvorm.


description: Kristiina Heinmets-Aigro on värskelt valitud USA president Donald Trumpiga kohtunud kolm korda ning mees on talle viisaka mulje jätnud.

title: Kristiina Heinmets-Aigro: kohtusin Donald Trumpiga siis, kui ta oli veel kergesti kohmetuv ja punetav

maintext:
Sotsiaalmeedias levib pilt aastast 1997, kui Trump oli ostnud Miss Universumi teleõigused.
«Meie kohtumised on olnud seotud selle telesaate erinevate vastuvõttude ja üritustega. See pilt on tehtud mõni päev enne finaalüritust,» rääkis Kristiina, kes oli pildi tegemise ajal 18-aastane. «Tüdrukutel, kellel nähti rohkem potentsiaali, lubati minna rohkematesse kohtades. Teistele pandi käsi ette.»
«Donald Trump ju liigub ringi. Tal on viis turvameest ja keegi ei pääse talle ligi, kui ta seda ise ei soovi.»
Trumpil on olnud mitmeid skandaale, kuna ta olevat teinud naistele ebasobivaid lähenemiskatseid. Heinmets-Aigro sõnul ei kogenud ta Trumpi poolt kohatut käitumist.
«Ma ei tahtnud kommenteerida teemat, milles ma ei oska kaasa rääkida. Ma ei oska rääkida nende naiste eest ja need kokkupuuted, mis meil on olnud Donaldiga, on ta olnud väga viisakas. Aastal 1997 veel kergesti kohmetuv ja punetav, kui ta oli kaunite ja kenade naiste läheduses. 1998. aastal oli ta lava taga ja me vestlesime põgusalt ning ta ütles, et ta tahaks, et see show oleks veel parem kui eelmine aasta,» meenutas Heinmets-Aigro.
Kolmandat korda kohtusid nad aastal 2007. «Selleks ajaks oli ta kätega žestikuleerivam ja telemehelikum.»


description: Itaalia pealinna Rooma kuulsat Circus Maximus 2800-aastast areeniala restaureeriti seitse aastat ja nüüd avatakse see uuesti külastajatele.

title: Pildid ja video: Rooma kuulus Circus Maximus avatakse taas külastajatele

maintext:
Nii kohalikud kui turistid saavad liikuda samas paigas, kus kunagi liikusid Rooma keisrid, kuulsused kui lihtrahvas, edastab The Guardian.
Circus Maximus oli roomlaste seas populaarne paik, mis mahutas veerand miljonit pealtvaatajat ja kus korradati kaarikute võiduajamisi, avalikke hukkamisi, religioosseid tseremooniaid ja keisrite sõjaliste võitude tähistamist.
Circus Maximuse alal on alles nii kauplusehooneid, kõrtse kui bordelle, mis kunagi olid staadionit ümbritsevate istmekohtade all.
Rooma Circus Maximus / Scanpix
Lisaks olid seal kihlveokontorid, kus roomlased said võiduajamiste eel panuseid panna oma lemmikutele. Rooma võiduajamisi kajastatati näiteks 1959. aasta Hollywoodi menufilmis «Ben Hur».
Suur osa Circus Maximusest on sajandite jooksul kadunud, kuid osa on veel alles. Just see annab ülevaate, kuida iidses Roomas elati.
Arheoloogid leidsid restaureerimisele eelnenud väljakaevamistel paigast üle 1000 pronksmündi, mis on vermitud kolmandal sajandil pKr, kullast ehete osi, veiniklaasi alumise osa ja viite hobusele, kelle nimi oli Numitor.
Lisaks leiti suure, keiser Titusele pühendatud suure triumfikaare jäänus, millel oleva teksti kohaselt rajati see Jerusalemma vallutamise auks, mis toimus 70. aastal pKr, esimese Rooma-Juudi sõja ajal. Truimfikaar oli rajatud Itaalia kuulsast Carrara marmorist.
Veel leiti pronksist plaat, millel oli viiteid Tituse triumfikaarele ja ta surmale 81. aastal pKr.
«See triumfikaar oli võimas, oma ajastu kõige suurem triumfikaar. Just selle kaudu sisenes keiser Circus Maximusele, seda nägid tuhanded roomlased. Keisrid investeerisid palju raha Circus Maximusesse, kuna see oli nende võimu üks sümboleid,» selgitas arheoloog Marialetizia Buonfiglio.
Rooma Circus Maximus / Scanpix
Arheoloogide teatel on Circus Maximuse alalt veel palju leida, sest kaarikute võiduajamise orginaalne staadioniala asub tänapäeval üheksa meetri sügavusel pinnases. Oletatakse, et seal võib olla Rooma kuningate rajatud veesüsteem, mis pärineb ajastutest eKr.
Ajaloolaste hinnangul oli Circus Maxuimus oma ajastus uurim spordiareen, olles 621 meetrit pikk ja 118 meetrit lai ning mahutades 150 000 pealtvaatajat.
Rooma Circus Maximus / Scanpix
Staadioni keskel oli ala, kus olid jumalatele pühendatud altarid, kaks Egiptuse obeliski, mitmeid kujusid ja läbitud ringide lugemise seade.
Enamik Circus Maximusest hävines Rooma suures tulekahjus 64. aastal pKr, mil Roomat valitses keiser Nero.
Staadioni taastas keiser Trajanus ja see õnnistati sisse 103. aastal pKr, mil seal toimusid uuesti kaarikute võiduajamise võistlused.
Viimati kasutati seda staadioni kuuendal sajandil, pärast seda hakkas see lagunema ning roomlased tõid sealt ehituskive. Keskajal asusid paigas roomlaste juurviljaaiad ja vesiveskid.
19. sajandil oli Circus Maximuse ja Palatinumi künka alal tööstushooned, 20. sajandi keskpaigas kasutas Itaalia diktaator Benito Mussolini seda fašistlikeks paraadideks ja seal korraldati laatu.
Rooma linnapea Virginia Raggi teatel on tal hea meel, et itaallased ja turistid saavad veel ühe koha, mis annab Rooma kunagisest elust hea ülevaate.


authors:
Inna-Katrin Hein
Foto
Byambasuren Byamba-Ochir Afp Scanpix

description: Indias eksiilis elav Tiibeti vaimne juht dalai-laama teatas, et ta soovib kohtuda USA uue presidendi Donald Trumpiga.

title: Dalai-laama: soovin kohtuda Donald Trumpiga


description: Austraalias Macquaries leidis aset ebatavaline õnnetus, milles mehe käele hüppas suur jahtämblik, ta kaotas ehmatuse tõttu auto üle kontrolli ja sõitis Cathie järve.

title: Video: mees sõitis ta käele hüpanud suure ämbliku tõttu järve

maintext:
Austraalia meedia viitab politseile, mille andmetel oli mees kaine ja juhtum leidis aset päevasel ajal.
«Suure ämbliku nägemine pani vere tarduma, tahtsin vajutada pidurit, kuid andsin gaasi. Maandusin koos autoga järves, mind üllatas, et seal nii sügav on,» teatas austraallane.
Juhi teatel ei saanud ta vees olles ust lahti, kuna veemass surus seda, kuid tal õnnestus pääseda läbi akna, mis oli kolme neljandiku ulatuses lahti.
Mees kutsus nii politsei kui kiirabi, parameedikute teatel sai järve sõitnu kergelt kannatada. Päästetöötajad tõmbasid masina järvest välja.
Mees selgitas politseile, et õnnetuse põhjustas ta käele hüpanud suur jahtämblik. Need ämblikud võivad kasvada umbes 30 sentimeetri pikkuseks, nad toituvad isegi nii suurtest loomadest nagu hiired.
Hiljuti kajastati maailma meedias juhtumit, milles jahtämblik tassis austraallase kodus külmikul liikudes kaasas saagiks langenud hiirt.


authors:
Inna-Katrin Hein
Panther Media Scanpix

description: Juba mõnda aega on internetis igasugused mõistatused, milles tuleb midagi varjatut leida, internetis populaarsed.

title: Video: leia meritähtede ja adru seast lennuk

maintext:
Sel nädalal on eriti menukas erksavärviline pilt meritähtedest, adrust ja kollase liivaga merepõhjast, mille seast tuleb leida lennuk.
Kuskil roosat, punast ja rohelist värvi objektide seas on merepõhjas lennuk, kuid seda ei ole just lihne leida
Tähelepanelikul vaatlemisel ilmneb, et lennuk asub pildi paremal küljel keskel mitme roosa meritähe all, lennuk on punast värvi, olles raskelt märgatav.


description: Rootsi tuntud kokka ja telestaari ründas meestegäng, kuna tal on USAs varsti presidendiks saava Donald Trumpiga sarnane soeng ja näojooned.

title: Rootslasest kokka rünnati selle tõttu, et ta on Donald Trumpiga sarnane

maintext:
Anders Vendeli teatel lõid kolm meest, kes oletatavalt olid 25 – 35-aastased moslemid, teda Malmös mitu korda rusikaga näkku ja karjusid, et ta on nagu Donald Trump, edastab Fria Tider.
Vendelile tehti röntgen ja ta vajas haiglaravi. Ta teatas hiljem Facebookis, et teda rünnati, kuna ta soeng ja ka näojooned on Donald Trumpiga sarnased.
Blondide juustega Vendel on Malmö üks tuntumaid nägusid, tema roogi peetakse ühtedeks parimateks. Ta töötab eksklusiivses More bistroos, mis on väga populaarne söögikoht, samuti on tal televisioonis kokasaade.
Koka teatel oli ta möödunud laupäeval kella 4.25 ajal varahommikul Malmös Per Albin Hanssoni teel liikumas, kui tema juurde astusid kolm meest, kellest kaks väänasid ta käed seljataha ja üks asus teda näkku lööma.
«Üritasin meeste haardest lend lahti väänata ja neid jalaga lüüa. Pärast 20 lööki näkku vajusin põlvili, kuid siis asusid kõik kolm meest mind näkku ja pähe lööma. Kogu pea sai vigastada ja selles rünnakus murdus minu parema käe pöidlaluu,» teatas rootslane.
Malmö politsei esindaja Anna Göransson kinnitas, et tuntud kokka rünnati, ta pea sai vigastada ning juhuslikud möödakäijad toimetasid ta haiglasse.
Pilte vaata siit.


description: American Museum of Natural History( Ameerika loodusmuuseum) tegi animatsiooni, mis näitab, kuidas meie planeedi rahvaarv kasvab 7,2 miljardi inimeseni.

title: Video: animatsioon näitab, kuidas maailma rahvastik kasvab 7,2 miljardini

maintext:
Nüüdisinimesed tekkisid Aafrikas umbs 200 000 aastat tagasi ja rändasid sealt välja umbes 100 000 aastat tagasi, kuid nüüdseks on globaalne rahvaarv kasvanud 7,2 miljardi inimeseni.
Inimkonnal kulus 200 000 aastat, et jõuda ühe miljardi inimeseni, kuid pärast seda on juurdekasv olnud väga kiire, vaid 200 aastaga oleme jõudnud praeguse arvuni.
Maailmapanga andmetel on ajavahemikul 1960 – 2015 kasvanud rahvastik eriti järgmistes riikides: Afganistanis 8,9 miljonilt 32 miljonini, Bangladeshis 48 miljonilt 160 miljonini, Brasiilias 72 miljonilt 207 miljonini, Egiptuses 27 miljonilt 91 miljonini, Etioopias 22 miljonilt 99 miljonini, Indoneesias 87 miljonilt 257 miljonini, Iraagis seitsmelt miljonilt 26 miljonini, Mehhikos 38 miljonilt 127 miljonini, Pakistanis 44,8 miljonilt 188 miljonini ja Süürias 4,5 miljonilt 18,5 miljonini.
Youtube’i videos näidatakse, kuidas efektiivne põllumajanduslik tootmine ja tehnoloogilised leiutised aitasid kaasa rahvaarvu pidevale kasvule.
Kui 1. aastal pKr oli meie planeedil 170 miljonit inimest, siis 100 aastat hiljem oli rahvaarv kerkinud võrdlemisi vähe vaid kuue miljoni inimese võrra, jõudes 176 miljoni inimeseni.
Aastaks 700 oli inimeste arv kerkinud 190 miljonini ning 1100. aastaks oli rahvaarv 210 miljonit inimest.
Keskajal, 14. – 15.sajandil, mil möllas maailma mitmes paigas katk, kahanes rahvastik märgatavalt. Aastaks 1700 oli meie planeedil umbes 590 miljonit inimest, kuid siis algas rahvastiku kiire juurdekasv tänu tehnoloogia ja meditsiini arengule.
Tööstusrevolutsiooni ajaks 19. sajandil oli Maa rahvaarv kerkinud ühe miljardini, kuid nüüd, 200 aastat hiljem on meid üle 7,2 miljardi.
Kui praegune rahvastiku juurdekasv jätkub, siis elab 2100. aastal meie planeedil 11 miljardit inimest.
Rahvastikuteadlasi teeb murelikuks asjaolu, et kui rahva juurdekasv jätkub, siis tekib ressursside puudus, mis võib kaasa tuua näljahädasid ja sõdu. Tänased valikud mõjutavad, milline on meie ja järglaste elu tulevikus.


description: Vormel-1 Mercedese meeskonna piloot Lewis Hamilton tähistas Mehhiko GP võitu koos tiigriga, kes on tema uueks lemmikuks.

title: Video: Lewis Hamilton tähistas Mehhiko GP võitu koos tiigriga

maintext:
Kuna vormel-1 pilodid on ekstreemsuste ja ebatavalisustega harjunud, siis ei kartnud Hamilton ka tiigrit, keda enamik inimesi kardaks, edastab givemesport.com.
31-aastane Hamilton on varem mitmes intervjuus rõhutanud, et talle meeldivad ekstreemsed olukorrad, ta vajab neid ka treeningute ja võistluste väliselt.
Mehhiko pealinnas Mexicos «tiigrikallistust» jäädvustanud fotograafide sõnul oli raudse närviga Hamilton ja loom nagu vanad sõbrad.
Hamilton postitas endast ja tiigrist tehtud fotod ja video Instagrami.
Hamilton oli Mehhikos kiirem kui ta meeskonnakaaslane Nico Rosberg. Vormel-1 kalendris on veel kaks etappi, Rosberg on Hamiltonist 19 punktiga ees.
Hamiltoni sõnul on kaks allesjäänud etappi liiga vähe, et ta saaks Rosbergi takistada võitmast maailmameistritiitlit.


description: Täna käivitas Austria lennufirma People`s Air Group maailma kõige lühema rahvusvahelise lennuliini Saksamaalt Šveitsi, lend kestab ainult kaheksa minutit.

title: Video: maailma kõige lühem rahvusvaheline lend kestab vaid kaheksa minutit

maintext:
Esimene lend lahkus täna hommikul kell 6.30 Šveitsist St.Gallen-Alternheinist Saksamaale Friedrichshafenisse, edastab The Local.
Üle Constance`i järve kulgev 20 kilomeetri pikune teekond läbitakse vaid kaheksa minutiga, lennud toimuvad päevas edasi-tagasi kahel korral. Üheotsa pilet maksab 40 eurot.
Friedrichshafen on vahejaamaks neile lennureisijatele, kes kasutavad Kölni-Bonni rahvusvahelist lennujaama.
Uus lennuliin on saanud juba kriitika osaliseks, kuna kütusekulu on võrdlemisi suur, samuti tekitab lennuk nii õhkutõusmisel kui maandumisel väikekohtades palju müra.
Maailma kõige lühem siseriiklik lennuliin on Šotimaal, kus liinilennuk lendab Orkney saarestikku kuuluvate Westray ja Papa Westray saarte vahel, lend kestab keskmiselt 1 -2 minutit, rekord on 53 sekundit.


description: Vabariiklane Donald Trump saab 20. jaanuaril 2017 Ameerika Ühendriikide 45. presidendiks, kuid hoolimata sellest, et ta on miljardär, ei peeta teda kõige rikkamaks USA presidendiks.

title: Donald Trump ei ole kõige rikkam USA president

maintext:
USA ajaloolaste teatel on kõige rikkam USA president George Washington, kes oli selle riigi esimene president aastatel 1789 – 1797, edastab The Independent.
Washington oli mitmekülgne inimene, ta oli sõdur, farmer, õllepruulija, ettevõtja ja visionäär, kellel kuulus palju maad. Tema jõukuseks peetakse ka noort riiki, mille asutajate hulka ta kuulus.
Lisaks oli ta tark majandus- ja rahandusmees, kelle vara tänapäeva vääringus ulatus 525 miljoni dollarini, kuid kui talle kuulunud suured maa-alad kaasa arvata, siis oli vara suurus märgatavalt suurem, oletatavalt miljardeid dollareid. Lisaks veel ta jõuka abikaasa vara.
Washingtoni palk moodustas 1789. aastal USA riigieelarvest kaks protsenti, ta oli põhimõtteliselt rikkam kui kõik talle järgnenud presidendid. Võrdluseks: Trumpi vara väärtus on väidetavalt 3,7 miljardit dollarit ja ta loobus presidendipalgast.
Donald Trump / Scanpix
Virginias Westmorelandi maakonnas Pope’s Creekis 1732. aastal sündinud George Washington oli oma pere kuuest lapsest vanim. Ta oli 11-aastane, kui ta isa Augustine Washington suri, jättes suure farmi talle majandada. Ta haridusteest on vähe teada, kuid 15-aastasena liitus ta sõjaväega, tehes seal edukat karjääri.
George Washington abiellus 1759. aastal Martha Dandridge Custisega, kes oli jõukas kahe lapsega lesk. Tal endal oli mõningane vara, kuid mitte nii suur kui naise oma.
George Washingtoni portreemaal, mille tegi kunstnik Rembrandt / Scanpix
Võrdluseks: Donald Trumpi jõukusele pani aluse Saksamaalt USAsse migreenunud vanaisa Fredrick Trump, kes pakkus Alaskal Klondike’i kullakaevajatele süüa-juua, peavarju ja prostituute. Trumpi isa tegeles USA idarannikul kinnisvaraäriga.
George Washington valiti esimest korda USA presidendiks 1789. aastal ja teisel korral 1792. aastal, kuid Washingtonide pere ei elanud Valges Majas, kuna see oli alles ehitamisel. George Washington on USA presidentidest ainus, kes ei elanud Valges Majas, kõik ülejäänud presidendid on seal elanud.
George Washington sai 1761. aastal päranduseks Mount Vernonis oleva isa farmi, ta ostis maad juurde ja viis selle heale järjele, rajades sinna 21 ruumiga mõisa.
Õllepruulimisest ja saakidest saadav tulu kasvatas ta jõukust veelgi.
Washington suri 67-aastasena jõuka mehena 1799. aastal. Tema järgi sai USA pealinn nimeks Washington, samuti on tema järgi nimetatud sadu linnu ja koole.


description: Internetis levivad kulutulena pildid sellest, kuidas jaapanlased linna tekkinud hiiglasliku augu kõigest nädalaga ära parandasid.

title: Uskumatud fotod: Jaapanis parandati hiiglaslik auk vähem kui nädalaga


description: Jaapani tuntud arhitekt, disainer ja kunstnik Hajime Narukawa kasutas AuthaGraph projektsiooni, mille abil tegi Maa kolnurkadeks, et näidata mandrite ja ookeanite tegelikku suurust.

title: Video: Jaapani arhitekt näitab kolmnurkade abil, millised on mandrid ja ookeanid tegelikult

maintext:
Jaapanlane jagas maailmakaardi 96 kolnurgaks, siis korrapärasteks nelitahukateks, saades maailma kõige täpsema kaardi, edastab spoon-tamago.com.
Flaami karto- ja geograaf Gerardus Mercator tegi 1569.aastal maailmakaardi, millel põhinevad ka tänapäeva kaardid, kuid kõik need kardid on mõnevõrra ebatäpsed, sest näiteks nii Antarktika kui Gröönimaa on välja venitatud ja seega ei ole nende suurus õige.
Narukawa sõnul lahendas ta selle 447 aasta taguse probleemi «origami kaardi» abil, kus mandrid ja ookeanid on näidatud nii täpsetena kui võimalik. Maailmakaardi jagamine kolmnurkadeks ja tetraeedriteks andis märgatavalt täpsema kaardi, millel algse kaardi proportsioonid on säilinud.
Narukawa sai oma innovaatlise kaardi eest sel aastal Jaapani kõige hinnatuma disainiauhinna Good Designs Award.
Jaapanlase eesmärgiks oli parandada Mercatori kaardi vead, milleks on näiteks, et Aafrika paistab kaardil 14 korda suuremana kui Gröönimaa, tegelikult on nad peaaegu samas suuruses.
Brasiilia on viis korda suurem kui Alaska, kuid kaardil on Alaska näha Brasiiliast suuremana.
Mercatori kaardi kohaselt on Skandinaavia suurem kui India, tegelikult on India kolm korda suurem kui kõik Skandinaavia riigid kokku.
Samuti paistab kaartidel Euroopa suurem kui Põhja-Ameerika, kuid tegelikult on vastupidi. Venemaa ei ole nii suur kui kaartidel näidatud, suuremana näitamine on põhjustatud väljavenitamisest.
AuthaGraph maailmakaarti, mille suurus on 841 millimeetrit korda 594 millimeetrit, saab osta Narukawa leheküljelt, seda on nii jaapani kui inglise keelset.


description: Spordijalatseid valmistav firma New Balance teatas, et toetab vabariiklast Donald Trumpi, kes võitis valimised ja kellest saab järgmise aasta jaanuaris uus USA president.

title: Video: New Balance toetab Trumpi, spordijalatsite omanikud süütasid protestiks jalatsid

maintext:
New Balance spordijalatsite omanikud süütasid oma jalatsid pärast selle firma Trumpi pooldavat teadet, edastab foxnews.com.
Süütajad postitasid sotsiaalmeediasse kümneid fotosid, millel on näha spordijalatsite süütamist ja põlemist ning jalatsite viskamist prügikasti või aknast välja.
Pärast Trumpi võidu teatavaks tegemist edastas New Balance lakoonilise teate: «Frankly w/ Pres-Elect Trump we feel things are going to move in the right direction» (Ausalt, toetame presidendiks saanud Trumpi, meie arvates hakkavad asjad liikuma õiges suunas).
See lühike teade tekitas New Balance brändi fännides viha ja käivitati kampaania, milles jalatsite süütamisega protestiti nii New Balance’i kui Trumpi vastu.
New Balance fännide arvates on Trump rassistlik, ksenofoobne ja seksistlik ning selle tõttu ei meeldi ta neile presidendina.
New Balance reageeris fännide vihale teatega sotsiaalmeedias, et nad usuvad ühtsusse ja inimlikkusse.
«Neilt inimestelt, kes jalatseid valmistavad, neile inimestele, kes neid kannavad. Elu ei ole mustvalge, vaid sellel on palju tahke ja elu tuleb võtta sellisena, nagu see on,» teatas New Balance.
New Balance esindajad selgitasid Twitteris, et nad mõtlesid «õige suuna» all Trans-Pacific Partnership (TPP) lepingut, mis on 12 Vaikse ookeani äärse riigi majandus-kaubandusleping.
New Balance toetab Trumpi selle tõttu, et Trump on selle lepingu vastane nagu nemad, samas on Barack Obama selle toetaja.
USA lahvatasid Trumpi vastu suunatud protestid, sest suure osa ameeriklaste arvates ei ole Trump oma äärmuslike seisukohtade tõttu presidendiks sobiv.
Protestijate pildid ja videod Twitteris.


description: 21. sajandil teatakse nii mõndagi meie päikesesüsteem ja kosmose kohta, kuid suur osa universumist on seni mõistatuseks.

title: Astrofüüsikute radikaalne teooria: meie arusaam füüsikaseadustest takistab tulnukate nägemist

maintext:
Ameerika Ühendriikide Columbia ülikooli astrofüüsikute arvates ei ole inimkond suutnud kõiki kosmilisi mõistatusi veel lahti harutada, kuna kosmoses kehtivad füüsikaseadused on teistsugused, kui me arvame, edastab Daily Mail.
Astrofüüsikud käisid välja radikaalse teooria, mille kohaselt juhivad universumit intelligentsed olendid, kes tegutsevad kvanttasandil, suutes muuta universumit nii, et inimkonna arusaam füüsikaseadustest takistab teiste kosmiliste eluvormide nägemist.
Columbia ülikooli astrobioloogi Caleb Scharfi arvates kasutavad kosmilised arenenud tsivilisatsioonid enda peitmiseks tumeenergiat.
«Inimkond ei ole veel leidnud kindlaid tõendeid maavälise elu kohta. Võimalik, et meie arusaam füüsikaseadustest takistab seda ning elu on tegelikult meie ümber olemas, kuid me ei märka seda. Teooria järgi on kosmilisse võrrandisse elu teke, ka meie inimeste teke, sisse kirjutatud. Kui masinad, robotid, saavad piisavalt nutikaks, siis suudavad nad kodeerida ja dekodeerida elu, moodustades uusi tsivilisatsioone ja ühiskondi,» selgitas teadlane.
Võimalik, et väga kõrgelt arenenud intellekt kasutab ära tumeenergiat, mis moodustab universumist umbes 27 protsenti.
«Just tumeenergia võib olla teiste eluvormide peitja ja «päästepaat». Võimalik, et nad kasutavad tumeenergiat kaitsekilbina, mis võimaldab neil meie eest varju jääda,» lisas Scharf.
Müstilist tumeenergiat ei ole võimalik palja silmaga ega teleskoobi abil näha, sest see ei peegelda valgust, kuid astronoomidel on selle olemasolu teada gravitatsioonilise mõju kaudu, mida ta avaldab ainele.
«Süüta täiesti pimedas ruumis tõrvik ja sa näed vaid seda, mida tõrvik valgustab. See ei tähenda, et pimedusse jäävaid toa osi ei ole. Sama kehtib ka tumeenergia kohta, sest see ei ole otseselt nähtav. Se on olemas, kuid milline see välja näeb või kus see täpselt asub, ei ole teada,» sõnas lisas Scharf.
Lisaks tumeenergiale on universumis tumeaine, mis on gravitatsiooniline «liim», mis galaktikaid õiges kohas hoiab. Vaid viis protsenti universumist on mateeria.
Scharfi arvates aitaks inimkonnal universumi saladusi lahendada tumeaine 3D printer, mis on tavaainest tumeaineks dekodeerimise süsteem.
«Võimalik, et meie valed astronoomilised mudelid ja tähelepanekud ei tõenda ainult tumeeaine oelmasolu, vaid et tumeeainet ja -energiat on kunstlikult muudetud ning seda võisid teha intelligentsed olendid,» lisas ekspert.
«Universumi kiirenenud paisumine algas siis, kui universumil oli seljataga juba kaheksa miljardit aastat evolutsiooni,» teatas Scharf.
Seega võisid universumi kiirenenud paisumist, mis sai alguse umbes viis miljardit aastat tagasi, mõjutada need olendid.
«Võimalik, et intelligentne elu leidis viisi, kuidas universum kiiresti paisuma panna, seda võidi teha eesmärgil kosmost jahutada või millegi teise asja pärast. Neil on ka tagavarasüsteem, et nad ise sellistes oludes välja ei sureks. Elusolenditesse on sisse kodeeritud elus püsimine ja elu võitleb kõige efektiivsemal visiil oma hävimise vastu. Nad tegutsevad kvantväljal, jäädvustades oma andmed ja teadmised footonitesse, mida leidub universumis kõikjal,» selgitas teadlane.
Ta lisas, et inimkond ei pruugi tulnukate tsivilisatsioone märgata, kuna nad on väga integreerunud ja meie silmis alati olemas olnud osa kosmosest ehk meie arusaam kosmosefüüsikast aitab neil end peita.


description: 11. novembril taasavab ööklubi 9/11 oma uksed, et elektroonilise tantsumuusika sõpru ja ööelu nautivaid hingesid teenida. Klubi on avatud reedeti ja iga kuu on esinejate hulgas ka rahvusvahelised DJ-d ja artistid. Avapeo peaesinejaks on hinnatud Berliini techno-kooli kasvandik Thomas Hessler, kellele sekundeerivad kodumaised Merlimell, mrds, Punch ja DJ Kinnu.

title: Tallinnas avatakse ööklubi 9/11

maintext:
Klubi asub Tallinnas aadressil Tulika tänav 9/11 ja on legendaarne technomaja, mille ruumides on varasemalt tegutsenud ööklubid Ulme ja Asum. Möödunud suvel uksed avatud klubis 9/11 leiti, et peomeka vajab suuremat uuenduskuuri, mistõttu on klubi ruumides viimastel kuudel toimunud täiendav remont. Lisaks uuenenud välimusele on palju uut ka sisu osas – näiteks on avatud täiesti uus kokteilibaar, kust leiab ka maitsvad, tervislikud ja alkoholivabad smuutid, ning vesipiibu lounge.
«Klubi tegemise idee on meie mõtetes idanenud juba aastaid ning saatuse tahtel juhtuski nii, et elurada viis omavahel kokku kümmekond tegusat muusikahuvilist, et üheskoos luua Tallinnasse üks tõsiselt hea ööklubi. 9/11 on võtnud oma eesmärgiks luua pidulistele hubane ja turvaline ruum, kus end täiesti vabaks lasta ning tantsida nagu homset poleks olemas. Julgeme öelda, et meie sihiks on klubi 9/11ga jõuda maailmakaardile kui Baltikumi ja Skandinaavia piirkonna parima ööklubina. Meie tiimis on aastakümnete kogemustega DJsi, artiste, helimehi kui ka elukutselisi reivareid, keda on inspireerinud maailma parimad ööelu ja klubimuusika pühapaigad nagu Berliini scene, Burningmani kõrbefestivalid ning Tai djunglite reivid ja rannapeod,» tutvustab tagamaid klubi üks asutajaid Tarmo Kull
11. novembril algabki klubimaastikul uus ajastu (11.11 sümboliseerib uut algust), kui 9/11 avab taas uksed ja kutsub suurejoonelisele avapeole. Peaesinejaks on Thomas Hessler – Ida-Berliini techno-kooli kasvandik, kelle DJ-setid on on jätnud oma jälje nii Berghaini kui arvukate teiste Euroopa klubide pidulistele.
Hessleri kohta on öeldud, et ta hoiab kuulajaid kikivarvul ja tantsutab neid atmösfääriliselt ja intensiivselt läbi techno ja selle ajaloo. Thomas Hessler on ka aktiivne produtsent, seega võib arvata, et 9/11s tuleb mehelt ettekandele veel ka seniavaldamata loomingut. Hesslerit soojendavad mrds (Tehnotasand), Punch (R2 Electric Cafe), Merimell (R2 Machine Nation, DJ Kinnu (9/11).
25. novembril aga saabub Eestisse housemuusika maailma üks suurnimesid – DJ ja produtsent Guy J. Elektroonilise muusika ilu peitub selles, et tal pole piire ja et teda saab vormida ükskõik milliseks looja soovib. Vähesed suudavad sellist luksust niivõrd andekalt ära kasutada kui Tel-Avivist pärit Guy J, kes on end viimase 10 aastaga suutnud klubimuusika absoluutsesse tippu lennutada. Selle aja jooksul on mees välja andnud 3 albumit ning sadakond singlit ja remixi. Tema meisterlikkust tunnistavad Digweed, Cattaneo, Warren ja teised saurused. Lisaks astuvad üles DJ Solid Steel (R2 Progressioon) ja Ivo Naries (Bling, Burning Man).
Ööklubi 9/11 asub aadressil Tulika 9/11
9/11 Facebookis: facebook.com/NineElevenClub


description: «Kuidas rikkaks saada?», on ja jääb igaveseks maailma populaarsemaks, miljoni dollari küsimuseks. Küsimusele: «Kuidas rikkaks jääda?» on võimalus vastust otsida vaid üksikel õnnelikel, kelle hulgas on kahtlemata ka kõik need, kes Allan Keiani eelviimase romaani kaanest kaaneni läbi lugenud. Triloogia viimane osa avab lugejatele ratsa rikkaks saamise pahupoole ja kirjeldab läbi ambitsioonika noore mehe loo, kui lähedal suur raha surmale seisab.

title: Videointervjuu! Ilmus menukirjanik Allan Keiani krimitriloogia viimane osa "Kuidas rikkalt surra?"

maintext:
Noorelt rikastumine kannab sageli ohtlikkuse saladuseloori, täpselt nagu noorelt suremises peitub alati kirjeldamatult kangelaslik võlu. Surra rikkalt ja noorelt, sööbida kollektiivsesse mällu igaveseks kadestamistväärse kangelasena on elumõtte kaotanute varjatuim salasoov. Sisimas tuksuvas kujutlusmaailmas on see kahtlemata müstiline, kuid vaadates reaalsusele otsa, saab kohe selgeks: suremine on alla andmine, progressi mõte peitub ellujäämises.
«Igas noores peab olema rikkaks saamise kirg. See aitab läbi lüüa ja sihid vallutada,» põrutab autor kindlameelselt. Küsimusele, kas ka veidi vanematel on tema romaanidest midagi õppida vastab Keian: «Muidugi on! Mul on siiras heameel, et ka nemad on minu raamatud avastanud ja tänu teostele mõistavad kaasaegseid noori paremini.»
Olgem ausad tema kahte varasemat romaani võib liialdamata hittideks titulleerida. «Et viimane osa saaks tõeline la grande finale võtsin sihilikult aega. Kui kaks esimest osa said sisuliselt jutti kirjutatud, siis viimase osa kirja panemiseks läks mitu aastat,»avab tuntust kogunud romaani viimase osa äsja ilmutanud autor telgitaguseid.
Täpselt nagu igal õitsengul lõpp on igal edulool algus. Kui nullist alustamine tekitab paljudes hirmu, saab see ühe noormehe suurimaks unistuseks. Valdava enamuse jaoks on kahekümnendate algusaastatel tõeline maailmavallutamine alles ees, rahvusvaheliselt tagaotsitavaks kuulutatud Adrian Aus ihkab vaid viimase valutut lõppu.
«Ka kõige patusemad meist väärivad uut algust, tuleb vaid sellesse jäägitult uskuda!,» kaitseb kirjanik tulihingeliselt väärale teele sattunuid. Vabameelses Pattayas hullumeelsete aastate tekitatud hingehaavu elupõletamisega ravida püüdes avastab Adrian, et enesepetmine kisub need hoopis pärani. Tõeline usk iseendasse tekib elusuuna kaotanud noormehes alles Põhja-Tai kloostris pikki kuid muust maailmast täielikult ära lõigatuna järjekindlalt oma mõtteid puhastades.
«Vähemalt kord elus peaksid kõik viimase ära proovima, ennast maailma eest mõneks ajaks peitma ja elule restardi tegema,» julgustab autor eluga tupikusse sattunuid.
Kui ohtlikuks noore ja vihase Adrian Ausi uus elu kujuneb saad lugeda juba raamatust! Kahtlemata on teose ilmumine märgilise tähtsusega, sest teadaolevalt on tegemist esimese nüüdisaegse Eesti autori kirjutatud noortetriloogiaga.
Raamatu avalik esitlus toimub 14. novembril kell 18:00 Solarise Keskuse Apollo raamatupoes.
Vaata videointervjuud Allan Keianiga!


description: Eestis oma kokasaadet filmimas käinud Tareq Taylor tunnistas «Ringvaates», et ta ei teadnud kohalikust toidust enne külaskäiku piisavalt palju ja ta tahab siia kindlasti tagasi tulla.

title: Staarkokk Tareq Taylor on Eestist vaimustuses: tulen siia kindlasti perega tagasi

maintext:
«Eile sain aru, et me näeme siin midagi väga uut ja moodne köök on väga uus. Meil kulus selleni jõudmiseks palju kauem aega kui teil. Teil pole mingeid piire ees. Te olete oma juurtega väga sügavas kontaktis. See, kuidas te ennevanasti süüa tegite - soolamine, hapendamine, suitsutamine. See kunst on Rootsis kaotsi läinud, sest meil jäi põlvkond vahele. Teil on see olemas ja see on tõeline aare,» kiitis Taylor.
«Teil on niivõrd sügav ja otsene side sellega, mida kasvatate ja kuidas seda kasutate ning säilitate. See teeb teist gastronoomias arvestatava riigi.»
Tareq ütles, et ta astus nagu jõuluparadiisi, kui nägi siinseid hoidiseid täis keldreid.
«Iga kord, kui mind kutsutakse restoranides hoidiseid vaatama, olen nagu taevas. Purki on pandud kõik, mis suvel kasvas. Neid purke võib terve talve jooksul avada ja toidule lisada. See lisab sideme minevikuga ja teil on see tehnika säilinud. See on hämmastav ja ausalt öeldes väga haruldane,» seletas mees.
Taylor kiitis ka kahe Eesti väiketootja siidrit ja juustu, mida pidas maailma parimateks. Ta lubas Eestisse kindlasti tagasi tulla ja seekord ilma kaamerateta.
«Visit Estonia on teinud suurepärast tööd ning leidnud väga mitmekesiseid kohti ja inimesi. Me oleme käinud maal ja linnas ning väga kõrgetasemelistes restoranides. Me oleme maamajas lihtsat toitu söönud. See kõik on väga inspireeriv ja kui see kõik omandada, siis on ülilihtne leiutada uusi retsepte ja seda, kuidas korralikult esindada riiki rahvusvaheliselt. Ma loodan, et see, mida me teeme, annab Eesti inimestest ja toidust hea pildi,» sõnas Taylor. «Loodetavasti leiab veel rohkem inimesi Eesti üles. Ma tulen siia kindlasti koos perega tagasi ja naudin seda kohta.»
Tareq Taylori Eestis filmitud saade jõuab eetrisse arvatavasti tuleva aasta suvel.


description: Keskerakonna esimehe koha laupäeval kaotanud Edgar Savisaar kommenteerib Facebookis Donald Trumpi võitu USA presidendivalimistel: «USA valimised – rahvas võitis, establishment kaotas.»

title: Edgar Savisaar Trumpi võidust - rahvas võitis, establishment kaotas!

maintext:
Edgar: USA rahvas valis presidendiks Donald J. Trumpi, mille üle on mul väga hea meel. Teatavasti hoidsin ka mina Trumpile pöialt.
Mäletan, kuidas Trump maha tehti, kui ta otsustas presidendiks kandideerida. Teda alavääristati, tembeldati klouniks ja sildistati Kremli mõjuagendiks. Meedias valati teda igapäevaselt muda ja sopaga üle. Teda sõimati rassistiks ja naistevihkajaks. See oli kohutav ja ükski terve mõistusega inimene ei uskunud seda. Minagi ei uskunud neid laimujutte, sest tean omast kogemusest, kuidas Eesti peavoolumeedia on kallutatud.
Vabariiklaste käes on nüüd nii Kongress kui ka Valge Maja. See on midagi erakordset, sest väidetavalt oli see sedasi viimati aastal 1928. Trumpi jaoks on kõik teed nüüd avatud, kõik võimuinstrumendid mugavalt käeulatuses.
Muide, Trump võitis hoolimata sellest, et tema enda erakond kohati tema vastu oli. Isegi president Bush teatas, et ei hääletanud Trumpi poolt. Kohati tundus, et kõik olid tema vastu. Justkui oleks ta mingi paaria. Aga rahvas oli temaga ja rahvas valis ta võidule. Taaskord saame kinnituse


description: Täna andis Saku Suurhallis kontserdi elektroonilise popmuusika pioneer Jean-Michel Jarre.

title: Galerii ja video: muusikageenius Jean-Michel Jarre esines esmakordselt Eestis

maintext:
Jean-Michel Jarre on Prantsuse muusik ja helilooja, kes kuulub elektroonilise popmuusika absoluutsesse tippu. Tema loomingut iseloomustatakse tihti sõnadega innovatiivne, revolutsiooniline ja visuaalselt perfektne ning ta uudne lähenemine elektroonilisele muusikale ja live-esinemistele on mõjutanud mitut generatsiooni. Temast on saanud innustust ka maailmakuulus DJ ja tantsumuusika produtsent Armin van Buuren.
Jean-Michel Jarre kontsert Saku Suurhallis / Toni Läänsalu
Jarre’i esinemised on lisaks muljetavaldavale muusikalisele poolele tuntud ka vaatemänguliste valgus- ning lasershowde poolest. Laval ümbritsevad maestrot suured liikuvad ekraanid, kaasahaaravad 3D-efektid ning põnevad kõrgtehnoloogilised valgus- ja videoerilahendused. Jean-Michel võlub publikut ka ainulaadsetel pillidel helisid tekitades – näiteks sai teda Tallinnas näha laserharfi mängimas. Loomulikult hoiatas mees enne publikut, et asi ei pruugi ka välja tulla. Aga tuli, ja suurepäraselt!
Kui live'iks olid Saku Suurhallis ainult istekohad, siis kaua rahvas istuma jääda ei suutnud. Turvameeste noomimisest hoolimata ja laval tõeliselt aktiivse Jarre utsitusel kõndisid mitmed fännid lava ette kaasa elama, tantsima ja rütmis plaksutama. Kui publik kippus lojumaks jääma, tõmbas mees rahva uuesti käima, innustades rütmis kaasa elama.
Esitusele tulid Tallinnas nii vanad kuulsad hitid kui ka värsked lood. Teiste seas esitas elektroonilise muusika geenius Edward Snowdeniga koos Moskvas kirjutatud loo, mis valmis mõned kuud tagasi.
Jean-Michel Jarre kontsert Saku Suurhallis / Toni Läänsalu
Vaata galeriist ja videost!


description: 27-aastane Tartu mees Kristo alustas 119 kiloga ja lootis Erik Orgu abiga saates «Kallis Sa oled kosunud» jõuda 80 kiloni. Ootamatult tuli aga vööümbermõõdule juurde neli sentimeetrit ja kehakaal kerkis veelgi - lausa 127 kiloni.

title: Kaalusaate staar võttis hoopiski juurde ja kaotas kaalumisel enesevalitsuse

maintext:
Kui toitumispäevik jättis mulje, et Kristo on end lihtsalt paksuks joonud ja kõik ekspertide katsed temaga suhelda, jäid vastuseta, siis Kristo andmete kohaselt tõusid kaal kaameratest põhjustatud stressi tõttu. Tõde ei tea keegi.
26-aastane Liina, kes Kristo saatesse üles andis, võttis maovähendusopile järgnenud askeetliku dieediga alla 20 kilo. Saadet alustas ta 80 kiloga, lootis jõuda 65 kiloni aga õnnestus suisa 60-kiloseks kahaneda.
«Kallis Sa oled kosunud» Liina ja Kristo / TV3
Kristo saabus viimasele kaalumisel närvilises olekus. Tema telefon helises pidevalt ja ta võttis seda ka keset saadet vastu.
«Ole hea, pane palun hääletu peale,» soovitas Orgu.
«Ma ei saa panna. Sina ei tule mulle ütlema, kas ma panen hääletu peale või ei pane,» teatas Kristo, mille peale Erikul suu lahti kukkus.
«Ma teen tööd. Võta rahulikult, teeme selle filmi ära ja...» nähvas Kristo treenerile.
«Aga siis me saame kiiremini tehtud selle,» märkis Erik.
«Kurat, ei tule mul siin kommenteerima,» pobises Kristo seepeale ja ähvardas, et ta võib nii närvi minna, et läheb üldse ära.
Vaata TV3 videost, kuidas Kristo kaotas enesevalitsuse!


description: Ühendkuningriigis heal järjel olnud paar oli rutiinsest elust tüdinenud, nad tegid kannapöörde ja kolisid Ungarisse, kus nad  talu ostsid.

title: Briti paar vahetas igava elu Ungari "vaesuse" vastu

maintext:
Julia Pryke ja Gareth Shone'i sõnul ei räägi nad veel ungari keelt, kuid nad ei ole kunagi olnud õnnelikumad kui nüüd, mil nad elavad «vaesuses», edastab Daily Mail.
Berkshire'ist Gadacsisse kolinutele, kes varem olid oma ametis edukad, läks poollagunenud maja ja maa ostmine maksma vaid 3000 naela.
Nad otsisid internetist Ungaris müügis olevaid maju ja olid valmis välja käima 5000 naela, kuid leidsid odavama maja, mille tõttu jäi neil 2000 naela üle, et selle eest remonti teha.
Nende majas ei ole WCd ega dušši, need mõlemad asuvad väljas hoolimata sellest, et talvel võib üsna külmaks minna. Lisaks on WC puhul tegemist kuivkäimlaga.
Maja soojendamiseks on neil lisaks pliidile ja ahjule ka päikesepaneelid.
Paari igapäevased kulutused on väiksemad kui kodumaal, ulatudes ainult kuue naelani päevas. See summa võib veelgi väheneda, kui nad alates järgmisest aastat hakkavad ise juurvilju, kanu ja küülikuid kasvatama.
Gareth Shone'i sõnul tahtsid nad otsa ümber keerata ja Ühendkuningriiki tagasi minna, kui nad esmakordselt nägid ostetud maja, mis oli viis aastat tühjalt seisnud.
«Kui me kohal olime, tabas meid paanika ja me arvasime, et tegime oma elu suurima vea. Kuid ikkagi tahtsime katsetada, kas saame hakkama. Esimesed paar kuud tegelesime maja remondiga, et see meile kaela ei kukuks,» selgitas mees.
Paari vanematele ei meeldinud, et nad kodu maha jätsid ja Ungarisse hõreda asustusega paika kolisid.
Julia Pryke sõnul kasvas ta üles Lõuna-Aafrika Vabariigis Johannesburgis jõukas peres, hiljem kolis ta Ühendkuningriiki, kus kohtus oma mehega. Naise ema arvates rikub ta tütar Ungaris oma elu ära.
Naise sõnul ootasid ta vanemad, et ta lõpetab mõnel mainekal erialal ülikooli ja ta teeb edukat karjääri. Ta saigi ülikooli sisse, kuid tal tekkis vanemate soovide vastu trots ja lõpuks langes välja, kuid ta asutas Ühendkuningriigis eduka juuksurifirma. Gareth Shone oli varem kingsepp.
Julia Pryke ja Gareth Shone kohtusid 2008. aastal ja neist sai kiiresti paar, kuid nad mõlemad on seikleja hingega ja tahtsid rohkemat, kui igapäevaelul pakkuda oli.
Pilti vaata siit.


description: USA Massachusettsi Tehnoloogiainstituudi (MIT)  teadlased aretavad niinimetatud miinispinatit, mis saab pinnases oleva vee kaudu aru, kas seal võib olla plahvatamata miine või miinijäänuseid.

title: Teadlased aretavad "miinispinatit"

maintext:
Neis spinatites süsnikuaatomitest nanoosakesed, mis reageerivad vees leiduvatele ainetele, kaasa arvatud nitroaromaatsetele ühenditele, mida sageli kasutatakse lõhkeainetes, edastab Yle.
Kui spinati lehti valgustatakse laseriga, näitavad helendama hakkavad nanoosakesed, et pinnases võib leiduda plahvatuse jäänuseid või plahvatamata miine.
MIT teadlane Michael Strano teatel jälgivad taimed keskkonda, saades pinnasest ja õhust mitmesugust infot.
«Taimed saavad infot kaua enne seda, kui inimesed toimuvast aru saavad. Taimed tunnetavad juba väga väikeseid muutusi, eelkõige seda, mis on seotud niiskuse ja vihmaga. Taimede keemilised sõnumid sisaldavad palju infot, mida saame enda keskkonna ohutumaks muutmisel ära kasutada,» selgitas Strano.
Strano teatel on «miinispinati» aretamine alles alguses, tulevikus loodetakse saada spinatitaimed, mis suudavad reageerida ükskõik, millisele ohtlikule ainele.


description: USA California osariigi ajalooõpetaja võrdles varsti USA presidendiks saavat suurärimeest Donald Trumpi natsi-Saksamaa diktaatori Adolf Hitleriga ning kool saatis ta juhtumi uurimise ajaks pikale palgata puhkusele.

title: California ajalooõpetaja võrdles Donald Trumpi Adolf Hitleriga ja jäi töökohast ilma

maintext:
Holokausti uurijast ajaloolane Frank Navarro õpetas California Mountain View keskkoolis ajalugu 40 aastat, kuid nüüd oli ta sunnitud oma seisukoha tõttu ameti ajutiselt maha panema, edastab The Telegraph.
Kool sai Navarro tehtud võrdlusest Trumpi ja Hitleri kohta teada õpilaste vanemate saadetud e-kirjade kaudu.
«Vanemad teatasid, et ma võrdlesin Donald Trumpi Adolf Hitleriga, kuid ma ei öelnud midagi sellist. Kõik sõltub sõnade tõlgendamisest,» teatas õpetaja väljaandele San Francisco Chronicle.
Navarro sõnul on tema silmis nende kahe mehe võrdlemine kohane, kuna Hitler tegi ja Trump on tegemas ajalugu, samuti on nende seisukohad sarnased.
«Nad mõlemad ähvardasid sisserändajad välja saata ja teha oma riigist uuesti suurriik. Trumpi ja Hitleri kõned on mitmetes aspektides sarnased, pealekaebajad võrrelgu ise nende kahe mehe seisukohti. Mis puutub minusse, siis see juhtum on vaba enseväljenduse piiramine ja sõnavabaduse mahasurumine,» teatas Navarro.
Kooli direktor Dave Grissom ja haridusameti esindaja Jeff Harding teatasid, et õpilastes ei tohi tekitada kummaliste seisukohtadega segadust.
Grissom edastas õpilaste vanematele kirja, milles vabandas ajalooõpetaja käitumise ja seisukoha pärast. Ta lisas, et koolis peab olema emotsionaalselt ja vaimselt turvaline keskkond ning suured kõrvalekalded õppeprogrammist ei ole lubatud.
Õpetaja Navarro teatel ei võimaldanud kooli juhid tal õpilaste vanemate e-kirju lugeda, seega varjati tema eest infot.
Samas on palju neid, kes Navarrot toetavad, sest organisatsioon Change.org on tema toetuseks ja tööle ennistamiseks kogunud juba 16 000 allkirja.
«Me ei saa pigistada silma kinni kahepalgelisuse ees, sest sama võib aset leida veel teiste USA ajalooõpetajatega, kes teevad oma tööd südamega,» edastas organisatsioon.


description: Ameeriklane, kes on olnud enamiku oma elust trellide taga, ei soovi vabadust ega vanglast lahkuda, kuna ta ei taha väljapool vanglat jälgimise all elada.

title: Video: mees, kes on oma elust 63 aastat vanglas veetnud, soovib sinna edasi jääda

maintext:
79-aastane Joseph Ligon on olnud trellide taga 63 aastat, olles maailmas kõige vanem eluaegset vanglakaristust kandev vang, edastab The Independent.
Kohus andis Ligonile nüüd võimaluse tingimisi karistuseks, kuid eakas mees sooviks täielikku vabastamist ilma kriminaalametnike jälgimiseta.
Ligon oli 15-aastane kui ta koos viie kaaslasega 1953. aastal Philadelphias kahe mehe mõrvas süüdi tunnistati ja ta eluaegse vangistuse sai. Ta ei tunnistanud end kohtus süüdi ja on seni sellele kindlaks jäänud.
«Tema arvates on ta talle määratud karistuse ammu ära kandnud ja tahab saada täielikku, mitte osalist vabadust,» teatas Philadelphia vangide kaitseühingu esindaja Bradley Bridge.
Ligon sai võimaluse tingimisi karistuseks pärast seda, kui USA ülemkohus otsustas, et väga noorena vangistuse saanutele tuleks anda tingimis karistamise võimalus hoolimata sellest, millise kuriteo nad on korda saatnud.
Kohus leidis, et kui pikka aega vangis olnutele seda võimalust ei anta, siis rikutakse USA põhiseaduse kaheksandat lisandust, mis sätestab, et julm ja ebatavaline karistamine on keelatud.
Ligon koos veel 300 Philadelphia eaka vangiga saaks kasutada tingimisi vangistuse võimalust.


description: Täna on TV3 eetris «Su nägu kõlab tuttavalt» seitsmes saade.

title: Näosaate blogi! Adeele Sepa vapustav etteaste lõi Andrus Vaariku pahviks: midagi selle kohta öelda tundub natuke võigas

maintext:
Liis Lass esitas noore Madonna megahitti «Like A Prayer».
Olav Osolin: Mulle meenus, kuidas Tanja esitas Madonna Vogue'i ja see meenutas väga seda Mary Lamberti videot, kust see idee oli võetud. Kõik see liikus oma rada pidi. Oli noore Madonna moodi ja lõpus läks hoogsamaks, kui koor ka mängu tuli.
Tanja Mihhailova: Mul on eriti imelik kommenteerida, kuna ma ise ka pidin Madonnat tegema. Lihtsalt ma hästi palju kuulsin sinu tämbrit. Lihtsalt sa laulad nii hästi ja Madonna ei ole väga kõva vokalist ja ei ole väga kõva näitlejana ka.
Saara Kadak: Number mulle väga meeldis. Sa nägid välja nagu Madonna ja hääl oli nagu Madonnal.
Andrus Vaarik: Sinu pärast ma ei muretse kunagi. Sa oled proff. Mulle on alati meeldinud see, et ükskõik keda tehes kumab läbi sinu suhtumine ja ma näen, mida sa mõtled sellest inimesest. See on minu jaoks peenem paroodia alati. Aga vot selles numbris jäi su enda suhtest natuke puudu. Alati ma olen aru saanud, mida sa arvad Britney Spearsist või Ivo Uukkivist, aga mis sa Madonna kohta... Aga ei, proff!
Inga Lunge kehastas USA lauljatar Meghan Trainorit ja esitas lugu «All About That Bass». Inga tunnistas, et tantsu ja laulu kombineerimine oli tema jaoks üks keerulisemaid ülesandeid üldse ja ta lubas, et kui võhm otsa saab, jääb ta lihtsalt seisma.
Tanja: Väga, väga tore number oli, väga rõõmus ja hea energiaga. Alguses oli tämber täitsa täpne, aga vahepeal kiskus sinna Potsataja poole. Natuke mõned asjad olid kohmakamad ja see oli hea. Kõrged kohad olid ebakindlad, aga see üldse ei rikkunud üldpilti.
Saara: See oli küll kõikide laste ja teenagerite lemmiknumber. Tore oli näha, et sa ise lõbutsesid, sul oli endal fun. Ühesõnaga, kõik oli väga hästi!
Andrus: Sa oled väga kõvasti tööd teinud vist, sest ma nägin seda rõõmu ja vabadust, mis selles väga keerulises oli. Ma arvan, et see on sinu üks paremaid numbreid. See vabadus oli seda hinnatavam, et sa olid niivõrd täpne. Su välimus on täiuslik. Lavastus oli väga originaalitruu.
Su nägu kõlab tuttavalt saade 13.11.2016, Kristjan Kasearu / Erlend Štaub
Kristjan Kasearu esitas Uno Kaupmehe tuntuimat lugu «Ärge unustage valssi». Kristjani ülesande tegi raskeks see, et Uno Kaupmehe kohta ei leidu videomaterjali. Uno Kaupmees olevat Kristjanit lohutanud, et ega ta laval midagi ei teegi, ainult kõigub natuke.
Andrus: Kristjan, sul on väga kummaline saatus olnud siin saates. Pehmelt öeldes igasugu veidrikke meelelahutusmaailma äärealadelt. Sulle tehakse sellist preventsiooni, et vaata, Kristjan, et su elu niimoodi ei läheks. Sa oled nad kõik väga uhkesti ära teinud, aga sellist sihti, kuidas oma elu edasi kujundada, pole sa siit leidnud. Sa oled väga stabiilne ka. Sulle pole väga efektseid numbreid antud, aga kõike, mida sa teed, teed sa südamega.
Olav: Erinevalt nendest inimestest, kes ei tea Uno Kaupmeest, olen mina temaga koos töötanud. Eesti Raadios olin mina raadiopoiss ja tema juba luges seal uudised. Ta oli erakordselt lahke naeratusega. Kui Uno luges uudiseid, tuli temast erakordset pehmust. Ma kahtlustan, et nii energilisi liigutusi, nagu sina tegid, vaevalt ta ette võttis. Ta oli ikka väga rahulik mees. Minu teada esineb ta siiamaani.
Tanja: Minu meelest see headus ja rõõm kostis siia väga hästi. Kui ma ei peaks sind vaatama praegu, siis ma ei tunneks sind selles tämbris ära.
Joosep Järvesaar esitas Desirelessi superhitti «Voyage, Voyage».
Andrus: Tubli oled, arened! Aga eneseorganiseerimisega sul teatavaid probleeme on. Sa vist ei tunne end väga hästi ja ei usalda ennast. Sa ei usalda, et kui sa seisad, vaatad ja oled lihtsalt, et see mõjub. Natuke liiga palju teed. Aga tämber oli väga sarnane, kuju on väga sarnane. Parimatel hetkedel sa leidsid selle kummalise meesnaise enda seest üles ka ja mõjusid väga sugestiivselt.
Olav: No nii hull ei olnud, et juuksed peaksid niimoodi püsti seisma. Ma olen vaadanud selle daami pilti, kui ta pealt kuutekümment oli, ja nüüd on tal hästi lühikesed juuksed. Juuksed ei tee lauljat! Salmiosa tundus väga usutav.
Adeele Sepp esitas Jennifer Hudsoni Oscari-väärilist filmilugu «I'm Telling You», mida Adeele nimetas sajandi väljakutseks. Adeele tunnistas enne etteastet, et jalg tudiseb all ja ta ei üritagi varjata oma hirmujudinaid.
Olav: Oli see vast pauk, et Viljandist sellised tulevad! Kui omal ajal sai Jennifer Hudson selle debüüdi eest Oscari ja hiljem Grammy ka, siis midagi ei ole öelda... Siin on täiesti superesitus meie eest just olnud. Ma vaatasin ja kuulasin seda ikka suu lahti. See oli vapustav!
Tanja: Minul on üks väga hea märk heast esitusest - kui mul karvad püsti tõusevad. Ihukarvad tõusid kohe pärast esimest fraasi püsti. Sest see lugu on niikuinii võimas. See on see lugu, mida iga laulja tahaks nii hästi ära laulda, kui sina laulsid. Päris paljude nootidega sa üllatasid mind. Oli väga Jenniferi moodi nasaalsus, see kitsam toon. See on tegelikult mõttetu, mis ma räägin... See oli nii hea tegelikult, vokaalselt nii hästi ära lauldud. Mina olen pahviks löödud ja minu karvad tänavad!
Saara: Ei ole vist asja, mida sina ei oska! See saade on sind vist oodanud mitu aastat. Sa ei ole mitte ainult andekas näitleja, vaid ka vapustav laulja.
Andrus: Mul ei ole sõnu lihtsalt... Ma mõtlesin, et ma pean midagi selle kohta ütlema. Ma tundsin ennast umbes, nagu mind oleks pandud riigikohtusse istuma ja sa pead nüüd otsustama. See on suurem kui elu ja suurem kui see saade. See, mida sa tegid, oli ime. Midagi selle kohta öelda tundub natuke võigas.
Kalle Sepp ja Raivo E. Tamm esitasid ülikoomilise versiooni Leida Sibula ja Hilda Koni laulust «Kevadkuul».
Tanja: Oioioi... No mida sa kommenteerid selle kohta? Nii vahva etteaste oli! Põhiline, kuidas provvad lähevad esinema, ikka parim pross pannakse ette ja juuksed kammitakse niimoodi... See oli kuidagi nii õige. See teile kuidagi hästi istus, mis on murettekitav.
Saara: Väga tore ja väga naljakas oli. Raivo, sinu suhtumist siin laval on nii hea vaadata. Kalle, kõik, mis sa teed, tuleb kuidagi nii muuseas. Sa oled uskumatult andekas ja sul on väga hea hääl.
Andrus: No mismoodi me neid punkte jagame jälle? Adeele ja teie kahekesi? Oleks tahtnud, et see kauem kestaks. Ma tahaks teile külla tulla!
Olav: See tõi mulle meelde lapsepõlve õudushetked, sest see oli lapsena kõige õudsem, kui raadiost tuli Koni ja Sibul. Ei, see oli väga armas. Samas nukker, sest meie riigi tulevik ongi selline.
Laura Põldvere võttis ette SIA hiljutise hittloo «Chandelier». Tantsulise poole pealt abistas teda kuuendas klassis käiv Alexandra.
Tanja Mihhailova, Olav Osolini ja Andrus Vaariku kõrval sai kohtunikutooli ajutiselt enda kätte eelmisel hooajal «Su nägu kõlab tuttavalt» saates osalejana säranud Saara Kadak.


description: USA populaarses sketšisaates «Saturday Night Live» kehastas näitleja Alec Baldwin jaanuaris presidendiks saavat Donald Trumpi, viidates ta valmislubadustele.

title: Pildid ja video: Alec Baldwin vihastas jälle Donald Trumpi välja


description: Ameeriklannast lennunduspioneer Amelia Earhart jäi koos oma kaaspiloodi Fred Noonaniga kadunuks 2. juulil 1937. aastal  ümbermaailmalennul ning alates sellest on nii lennudusspetsialistid kui teadlased uurinud, mis temast ja ta kaaslasest saada võis.

title: Video: kas skelett kuulub lennunduspioneerile Amelia Earhartile?

maintext:
1940. aastal leiti Vaikse ookeani Nikumaroro väikesaarelt inimskelett, mida nüüd uuesti uuriti ja mis arvatakse kuuluvat Amelia Earhartile, kuna käte pikkus viitab temale, edastab seeker.com.
The International Group for Historic Aircraft Recovery (TIGHAR) teatel toetab see skelett pikka aega levinud teooriat, et Earhart ja ta kaaslane pidid tegema Vaikse ookeani mõnele saarele hädamaandumise ja ei jõudnud kokkulepitud vahemaandumispunkti.
TIGHARi esindajad on teinud 11 ekspeditsiooni Kribatile kuuluvale Nikumaroro atollile, leides sealt mitmeid esemeid, mida saab seostada Earhartiga.
Levinud teooria kohaselt võis Earhart ja ta navigaator navigeerimisega eksida ning lendasid sadu kilomeetreid vales suunas, kui viga avastati, siis tankimiskohta, mis oli Howlandi saar, lendamiseks enam kütust ei jätkunud. Nad tegid Nikumarorol, mis on koralliatoll, hädamaandumise ning ei saanud enam maailmaga ühendust. Nimetatud atoll asub Howlandi saarest 560 kilomeetri kaugusel kagus.
«Meie andmetel leidis Briti ohvitser Gerald Gallagher 1940. aastal Nikumarorolt osalise skeleti, mis võib olla Amelia Earharti oma. Avastasime 1988. aastal selle arsti ülestähendused, milles olid ära toodud skeleti mõõtmed ja nende kohaselt oli see mehe skelett,» teatas TIGHAR.
Nüüd uurisid osalist skeletti krimiantropoloogid Karen Burns ja Richard Jantz, kelle arvates on tegemist naiseskeletiga, skeleti käte pikkus lubab oletada, et see võib olla Earharti oma.
«Briti arsti 1941. aasta luudeuuringut uuesti üle vaadates märkasime, et skeleti omanikul olid keskmisest pikem küünarvars ja õlavarreluu. Teada on, et ka Amelia Earhartil oli käte need osad keskmisest pikemad,» teatas Jantz.
TIGHAR palus kriminoloogiliste piltide töötlusega tegeleval Jeff Glickmanil võrrelda luude andmeid Amelia Earharti fotodega, millel ta käed on selgelt näha.
«Jantz koostöös Glickmaniga tegid kindlaks, et skeleti käeluude pikkus vastab Earharti käte oletatavale pikkusele. Seega võib skelett olla Amelia Earharti oma ja ta suri Nikumarorol, kuid need andmed ei ole lõplikud,» lisasid TIGHARi esindajad.
Lennundusdokumentide kohaselt olevat Earhart saatnud 100 raadiokutsungit hätta sattumise kohta, kuid keegi ei vastanud talle.
«Võib seega oletada, et Earhart ja Noonan surid asustamata atollil, kus ei olnud joogivett. Pardal olnud söök-jook ei aidanud neil kaua elus olla,» nentisid uurijad.
TIGHAR plaanib 2017. aasta suvel teha oma 12. ekspeditsiooni Vaikse ookeani Nikumaroro atollile, se langeb kokku ameeriklannast lennunduspioneeri kadumise 80. aastapäevaga.
Samuti tahetakse sealt otsida Earharti kahemootorist lennukit Electra, milleks kasutatakse Hawaii ülikooli allveeroboteid, mis laskuvad kuni 2000 meetri sügavusele.
See otsing läheb maksma üle 1,7 miljoni dollari.
1897. aastal sündinud Amelia Earhart oli esimene naine, kes 1932. aastal lendas üle Atlandi ookeani. Ta jäi kadunuks 1937. aastal ümbermaailmalennul Vaikse ookeani kohal lennates.


description: Austraalias Brisbane’is arreteeris politsei naise, kelle kotist leiti väike koaala.

title: Austraalias leidis politsei naise kotist koaala

maintext:
Politsei pidas 50-aastase naise kinni erakorralistel asjaoludel ja küsis, kas on veel midagi, mida politsei peaks teadma ning naine vastas, et ta rohelist värvi kotis on koaala, edastab cnn.com.
«Politsenikel oli raske uskuda, et kotis koaala on, kuid kui nad luku avasid, pistis väike loom pea välja. Ta oli natuke janune, kuid muidu oli temaga kõik korras,» edastas Queenslandi politsei.
Naise väitel leidis ta noore koaala eelmisel ööl.
Korrakaitsjad andsid 1,5 kilogrammi kaaluva koaala Austraalia loomakaitseühingule ja loom sai nimeks Alfred.
Koaalad on kaitse all, kuna tegemist on ohustatud liigiga. 2012. aasta andmetel elab Austraalias umbes 330 000 koaalat.


description: USA Lääne-Virginia väikelinna aktivist ja mittetulundusühingu juht tekitas oma Facebooki sõnumiga skandaali, kuna ta nimetas esileedit Michelle Obamat kõrgetel kontsadel ahviks.

title: Video: väikelinna aktivist Michelle Obamast: olen tüdinenud kõrgetel kontsadel ahvist

maintext:
Pärast vabariiklase Donald Trumpi saamist presidendiks kommenteeris Pamela Ramsey Taylor, kes on Clay maakonna arendusorganisatsiooni juht, Facebookis Michelle Obamat ja jaanuaris esileediks saavat Melania Trumpi, edastab Washington Post.
«Mul on hea meel, et USA uus esileedi on stiiline, kaunis ja elegantne valgenahaline naine. Olen tüdinud kõrgekontsalisest ahvist,» kirjutas Taylor viitega Michelle Obamale.
Väidetavalt olevat Clay linnapea Beverly Whaling kommenteerinud, et ta nõustub Taylori seisukohaga.
Taylor ja Whaling kustutasid hiljem oma kommentaarid, kuid need jõuti edastada ja salvestada ning need on ikka sotsiaalmeedias ringlemas.
Clay maakonnas elab võrdlemisi vähe afroameeriklasi, seal hääletas enamik elanikest vabariiklase Donald Trumpi poolt.
Mõlemad naised vabandasid oma kommentaaride pärast. Linnapea Whaling kinnitas, et ta ei tahtund olla rassistlik, pigem viitas ta sellele, et Valgesse Majja tuleb uus esileedi.
«Vabandust, kui kedagi solvasin. Need, kes mind tunnevad, teavad et ma ei ole rassist,» teatas linnapea.
Taylor avaldas Facebookis vabanduse, kuid meediale ei soovinud juhtunut kommenteerida.
Taylori sõnul on tema ja ta lapsed saanud ähvardusi, ka tapmisähvardusi.
Clay maakonna arendusorganisatsioon teatas, et nad tagandavad Taylori ametist ja tema asemel saab juhiks Leslie McGlothlin.
Clay linnanõukogu liikme Jason Hubbardi sõnul arutavad nad juhtunut täna õhtul.
Sotsiaalmeedias käivitati kahe naise vastane kampaania, et nad tuleks ametist tagandada.


description: Jaapani meedia teatel tekkis Tokyo keskhaiglas toimunud operatsioonil patsiendi kõhugaaside tõttu põleng, mille tõttu opereeritav sai põletushaavu.

title: Jaapanis tekitasid patsiendi kõhugaasid operatsioonil põlengu

maintext:
Ilulõikust planeerides tekib tihti küsimus, kuidas valida ilukliinikut. Kas kuulata ainult sõbranna soovitusi, lugeda internetist kommentaare või vaadata, kas firmal on usaldust tekitav veebilehekülg? Internetis on saadaval väga palju informatsiooni, aga asjakohase ning tõese teabe leidmine nõuab omajagu oskuseid ja kogemusi. Seepärast on ülimalt oluline lõikuse tegijat hoolikalt valida.
Diana Ingerainen: arst pole rõõmude keelaja
Viirushaiguste hooaeg niidab esimesi ohvreid ja perearstide uksetagused on tatiseid patsiente täis. Varsti, kui ilmad veel külmemaks lähevad, on perearstid ainsad püsivalt terved inimesed. Nii kestab see kevadeni välja. Eesti esiperearst Diana Ingerainen ütleb, et armastab oma tööd, kuid ellu tuleb suhtuda alalhoidlikult – puhkust ja rõõmu peab ka olema.


description: Kanada polaaralal elavate küttide teadete kohaselt kostab meresügavusest kummaline heli, mis peletab populaarsest küttimis- ja kalastuspaigast loomi eemale.

title: Kanadas uuritakse polaarala merest kostuvat kummalist heli

maintext:
Kanada sõjavägi saatis oma teadlastemeeskonna Nunavuti Fury ja Hecla väina äärde, mis on lähimast põliselanike ehk inuittide külast 120 kilomeetri kaugusel, edastab The Guardian.
Igooliki küla elanike sõnul on «pingping» heli kuulda juba mõnda aega ja see teeb neid murelikuks, sest loomad, mid nad jahtimas käivad, nagu hülged, on sealt kadunud.
Kanada poliitiku Paul Quassa andmetel on heli tekkeallikas merepõhjas, peletades mereimetajaid, kes on kohalike jaoks tähtis toiduallikas.
Kanada sõjavägi saatis piirkonda operatsioon Limpid raames patrull-lennuki CP- 140 Aurora, mille meeskond uurib, kas heli võib lisaks loomade peletamisele ka Kanada julgeolekule ohuks olla.
Kanada kaitseministeeriumi pressiesindaja Ashley Lemire teatel analüüsivad sõjaväe esindajad Fury ja Hecla väinast kostva heli, kuid veel ei ole selge, mis helianomaaliat tekitab. Samuti nähti piirkonnas mitmeid mereloomi, kuigi kohalike väite kohaselt on loomad kadunud.
Kanadalased on käinud välja teooriaid heli tekke kohta, osad arvavad, et seal toimub veealune kaevandamine või tegutsevad seal Greenpeace’i aktivistid, kes kaitsevad loomi küttimise eest.
Piirkonnas tegutsevad firmad, mis on merepõhja kaardistanud, otsides seal naftat ja gaasi. Nende teatel ei ole neil merepõhjas seadmeid, mis kummalist heli tekitaks.
On neid, kelle arvates on looduskaitseorganisatsioon Greenpeace paigutanud merepõhja mingi heliallika, mis mereloomi peletab, et inuitid ei saaks neid küttida, kuid Greenpeace eitab seda.
Kanada vandenõuteoreetikute arvates võib heli olla maavälise tekkega.


description: Depressiooni levikuks hinnatakse Eestis viimastel aastatel portaali Peaasi andmetel 5,6 protsenti – see on umbes samapalju, kui on Pärnu, Viljandi ja Rakvere linnas kokku elanikke ehk ligikaudu 75 000 inimest. On suur tõenäosus, et keegi sinu lähedastest või sõpradest on depressiooniga oma elu jooksul heidelnud. Kuidas talle toeks olla?

title: Sõber on depressioonis: kuidas talle toeks olla?

maintext:
Kui sa oled üks neist õnnelikest, kes pole depressiooni ise põdenud, ei saa sa ehk aru, mille üle kogu see jahumine käib. Sulle võib tunduda, et tegemist on mingi moehaigusega ning sa ei suuda selle haiguse tõsidust hoomata. Ometi saad sa omalt poolt nii mõndagi ära teha, et sinu lähedane või kallis sõber ei kannataks rohkem.
Paneme oma kogemuste ja ajakirja Dazed põhjal kokku praktilised soovitused, kuidas depressioonis inimesele toeks olla.
1. Praktiline abi kulub alati ära. Depressiooni üks omadusi on inimene põlvili suruda. Selle all kannatav inimene võib küll teada, et piisab vaid abi küsida, kui ta seda saab, aga sel hetkel usub ta tõemeeli (sest depressioon ütleb talle nii), et miski ei muutu kunagi paremaks. Paku inimesele abi: ütle, et sõidutad ta ise vajadusel arsti juurde või et lepid ise arsti juurde aja kokku. Abiks võib olla ka muudest praktilistest sammudest: vii talle süüa, pane tekk peale, tee pai.
2. Ole kannatlik. Ei, depressioonis inimene ei tea, millal ta «ükskord normaalseks hakkab». Tunnetada, et su sõbrad hakkavad kannatust kaotama, ei tee asju paremaks. Keegi ei ole depressiooni ise endale kraesse kutsunud, tuleb lihtsalt oodata, kuni õhk selgineb.
3. Ära räägi lollusi. Selle alla kuuluvad laused nagu: «Aga mõtle positiivseid mõtteid!» ja «Ei ole ju asjad nii hullud.» ja «Söö lihtsalt tervislikult ja mine trenni.» Ära nõua, et su haige sõber selgitaks sulle, mis ta hinges parasjagu toimub – on suur tõenäosus, et tal on sellega endalgi raskusi. Kasuta internetti, helista asjatundjale. Ära kohtle oma sõpra, nagu ta peaks sulle tõestama, et ta on haige – tal pole selleks tõesti aega ega jaksu, sest ta on parasjagu väga haige. Kõige olulisem on, et sa ei alavääristaks seda, mis temaga toimub. Depressioon on reaalne ja seda ei peaks ega tohiks häbeneda ning ka sina ei peaks oma suhtumisega talle seda näitama.
4. Hoolitse iseenda eest. Jah, sinu enda tervis on samuti väga oluline. Kui sa tunned, et haige lähedase eest hoolt kandmine kasvab üle pea, siis astu samm tagasi ja kanna vahelduseks iseenda eest hoolt. Me ei taha, et sa iseend ohverdaksid. Depressioonis inimesed näevad vaeva, et olla head kaaslased, nii et me mõistame, kui see sind vahel frustreerib. Me armastame sind, isegi kui ei suuda seda hetkel välja näidata.
5. Aita meil elada tervislikult. Depressioonipilves elades tundub mõnikord võimatuna süüa, magada (või üles ärgata), ammugi siis veel trenni jõuda. Aita meid, kui näed, et oleme sellega hädas. Me peame sööma iga päev ning võtma ehk ka oma rohtusid – see kõik võib tunduda tervele inimesele lihtne, aga depressioonis inimene võib selles abi vajada, kuna sel hetkel pisiasjad lihtsalt enam ei loe. Väikesed meeldetuletused (mis tulevad koos armsa kassipildiga) võivad olla elupäästjateks.


description: Meil kõigil on omadusi, mis teevad meid atraktiivseks, kuid kas tähemärk, milles oleme sündinud, võib samuti seda mõjutada?

title: Sodiaagi saladused: miks sa inimestele meeldid?

maintext:
Vaata, mida astroloogid sinu tähemärgi atraktiivseimaks jooneks peavad!
Jäärad on sündinud liidrid. Nemad loovad trende, mitte ei järgi neid. Kuigi Jäärad on loomult impulsiivsed, siis nende optimism ja entusiasm panevad ümbritsevad inimesed neid imetlema.
Sõnn on parim sõber, keda sa iial saaksid omada. Sõnnid on ka väga sensuaalsed. Kuigi kohati väga jäärapäised, hindavad inimesed Sõnnide kindlameelsust ja maitsekust.
Kaksikud on pidevalt erinevate ülesannetega rakkes, mis tähendab, et nendega on raske kindlaid kokkuleppeid saavutada. Ometi see tõmbab inimesi Kaksikute poole. Sul on energiat, et eesmärkide suunas liikuda ning sinu seltsis on harva igav.
Vähid on kohati väga enesekesksed ja tundlikud, kuid vastupandamatuks muudab nad võime sügavalt armastada. Nad on lojaalsed ja neid saab usaldada ning oma armastatu külvab Vähk tähelepanu ja kingitustega üle.
Lõvi on küll tähemärkidest kõige edevam, ta on väga enesekindel ja ambitsioonikas, mis võib olla hirmutav. Ometi tahavad kõik Lõvi oma sõbraks, kuna ta on väga lojaalne ja lahke. Inimesi tõmbab Lõvide entusiasm ja kirg.
Neitsi on praktiline ja loogiline. Ihaldusväärseks teeb Neitsi inimeste jaoks nende oskus näha asju nii, nagu need on ning mitte teeselda, et nad on keegi teine.
Kaalud on küll sama edevad kui Lõvid, kuid neis on graatsia. Samuti on nad suurepärased diplomaadid, mis teeb kohati sõprade leidmise raskeks. Nad naudivad, kui saavad inimesi rahumeelselt ühendada.
Skorpione nähakse sageli Kaalude vastandina. Nad on pigem introvertsemad, kuid inimesi paelub, kui kirglikud ja lojaalsed nad on. Nad suhtuvad väga entusiastlikult sellesse, mida siin maailmas armastavad, kaasa arvatud armastatud inimestesse.
Amburid paistavad ehk apaatsed ja mittesotsiaalsed, kuid kes peab vastu, näeb peagi, et Ambur on tegelikult ääretult seiklushimuline.
Kaljukitsed on enesekindlad, mis võib paista arrogantsina. Samas on see just põhjus, miks inimesed teda austavad. Kui Kaljukits kellestki huvitatud on, võib ta olla väga pühendunud ja kaastundlik.
Veevalaja on sodiaagi mässaja, otsides alati uusi ja põnevaid väljakutseid. Seda inimesed tema juures armastavadki. Ta ei loobu iial võimalusest leida uus sõber, kuna iga uus inimene on tema jaoks seiklus.
Kalad on ehk vahepeal emotsionaalsed ja tundlikud, kuid oma kaaskondlaste suhtes on nad ääretult lojaalsed. Inimestele meeldib Kalade tundlikkus, neile meeldib, et Kalad suudavad kõigis head näha.


description: Kas oled kunagi suhelnud mehega, kes ühel hetkel annab sulle märku, et ta on sinust väga huvitatud ja teisel hetkel on külm nagu jää? Kui jah, siis sa ei ole ainuke. Naised kogevad tihti seda fenomeni, millele püüame nüüd natukene selgust tuua.

title: Härrasmehed räägivad: miks mehed saadavad naistele segaseid signaale


description: Lumine talv on kindlasti kõige ilusam aega aastast, aga samaaegselt muudab külm ilm naha, huuled ja käed kuivaks.

title: Kaheks põhjust, miks talv on kõige parem ja halvem aastaaeg välimusele


authors:
Ingrid Dreyersdorff
Panthermedia

description: Emotsionaalsed manipuleerijad mängivad teise inimese tunnetega, tahavad kõik kontrollida ja panevad inimest väärtusetuna tundma. Kõige hullem on see, et tavaliselt inimesed ei saa aru, et partner manipuleerib nende tunnetega. Loe edasi ja saad teada, miks on manipuleerijaga väga ohtlik suhtes olla.

title: Kuus märki, et su partner on emotsionaalne manipuleerija

maintext:
Üldiselt kasutavad manipuleerijad järgmiseid taktikaid: väljapressimine, süüdistamine, üleolek, kontroll, partneri alavääristamine jne. Neil on pidev vajadus panna oma partnerit halvasti tundma, sest see pakub neile rahuldust. Manipuleerijad justkui toituksid negatiivsest energiast, vahendab BoldSky.com.
Siin on mõned märgid, mis viitavad sellele, et su partner on emotsionaalne manipulaator.
Ainult esimesed päevad on toredad, mida kauem suhe kestab, seda hullemini ta paneb sind tundma. Esialgu tekitab ta sinus tunde, et sa oled kõige erilisem inimene maailmas ja kinnitab, et teist saab parim paar.
Ta muudab ja keerutab sinu sõnu. Isegi, kui sa ütled midagi täiesti süütut, siis ta võib su sõnu väänata nii, nagu sa oleksid teda süüdistanud ja talle ilma põhjuseta haiget teinud.
Ta mängib alati ohvrit. Kusjuures ta teeb seda sellepärast, et sina tunneksid ennast halvasti. Mõned inimesed saavad sellest jõudu juurde, kui nad panevad teise ennast süüdi tundma. Negatiivsed emotsioonid ja draama kasvatavad manipuleerija ego.
Ta hoolib ainult iseendast ja oma muredest. Manipuleerijad on tavaliselt isekad ja vajavad sinu armastust, et enda vajadusi rahuldada. Lisaks pead sa pidevalt lahendama nende probleeme, aga väga harva on ta nõus sinu muresid kuulama.
Agressiivne käitumine. Kui sa ei anna talle järele, siis võib manipuleerija muutuda agressiivseks.
Ta paneb sind alati ebakindlalt tundma. Manipuleerija kogub oma pähe neid asju, mida sa valesti teed, et sind pärast nendega rünnata. Ükskõik, kui tühise asjaga sa hakkama ei saaks, siis ta teeb nii, et sa seda ei unustaks.
Igatahes on selline suhe väga ebaterve ja võib jätta valusad armid kogu eluks.


authors:
Maarja Kupits
Panthermedia

description: Tere, minu nimi on Maarja ja ma olen nutihoolik. Nii võiks kõlada minu ja paljude teiste tutvustus Anonüümsete Nutihoolikute tugigrupis, kui selline kuskil koos käiks. Minu puhul oleks sellega ainult paar probleemi – ma ei ole anonüümne ja ma ei ole siiski täielikult veendunud, et ikka päris nutihoolik olen. Kehv eneseõigustus? Võib-olla. Ent ärgem kiirustagem hukka mõistma.

title: Maarja Kupits: järjekordse nutitõves ema pihtimus

maintext:
Lugesin mõned päevad tagasi üht väga siirast ja põhimõtteliselt õiget postitust sellest, kuidas noor ema tundis, et kippus laste arvelt internetiaega varastama, ent nüüd kavatseb sellega lõpparve teha. Kõigepealt mõtlesin seda lugedes, kui tubli ta on, et endale probleemi tunnistab ja selle suhtes midagi ette võtab, ja siis, nagu ikka, hakkasin mõtlema, kuidas meil peres sellega lood on.
Vesi kinnise inimese veskile
Mulle introverdina on e-Eesti puhas õnn ja õnnistus. Kuhugi ei pea kohale minema või, issand hoidku, helistama, piisab e-kirjast või digiallkirjast, kõikvõimalike teenuste tellimine-tühistamine käib ettevõtete kodulehtedel mängleva kergusega ja postkasti saadetakse enamasti vaid reklaami, millega tegelemiseks piisab korra prügikasti juurde jalutamisest. Imeline külm ja kauge teeninduskogemus, täpselt nagu mulle meeldib.
Aga mis see laps siis siia puutub? Just nimelt, eks ole. Lapsega suhtlemise kogemus on minu jaoks täiesti uus ja ma saan selles iga päevaga osavamaks. Ma ei oleks kunagi osanud ette kujutada, kui mitmel erineval moel on võimalik kümne minuti jooksul öelda lauseid nagu «ei, me ei sõida otsa», «voodi peal ei tõusta püsti», «tasakesi teeme kiisule pai», «ei, me ei sõida ikka veel otsa», «tule, ehitame torni», «ma ei tea, kus su natuke sinine pall on» ja «ei, me ei sõida nüüd ka otsa». Ma ei hakka üldse salgama – kui olen lapse lõuna- või ööunne pannud, siis ma lihtsalt istun 10-15 minutit väga paigal ja väga vaikselt, ja mõtlen, et ma ei räägi vist küll enam kunagi. Kuni järgmise korrani siis.
Suhkrutükk, mis teeb pipratera magusaks
Kuna selline väga intensiivne üks-ühele suhtlus nõuab minult siiski palju energiat, näpistan minagi endale pisikesi pausikesi, võtkem neid kui boksipeatusi, vahel nutitelefoniga, vahel ilma. Igas tunnis kaks kuni viis minutit omaette, kas siis vannitoas, köögis, lihtsalt nurga taga või minu poolest mängiva lapse kõrval diivanil (mõtteks hea küll) ei ole ju tegelikult palju, kui asi sellega tõesti piirdub. Ometi aitab selliste väikeste pauside regulaarsus pakkuda nii vajalikku hetke sisse ja välja hingamiseks, et siis jälle torni ehitamist näha õiguse, mitte kohustusena.
On muidugi võimalik, et laps tunneb neil hetkedel end hüljatuna või telefonist vähemtähtsana, aga ma tahaksin väga uskuda, et see nii ei ole. Ma tahaksin uskuda, et see õpetab talle, et vahepeal paar hetke omaette mängida on võimalik, aktsepteeritav ja miks mitte omamoodi huvitav. Ma tahaksin uskuda, et see õpetab talle, et kõikidel, ka emadel, on vahepeal vaja kas või korraks omaette olla, mõtteid koguda või lihtsalt mitte midagi teha, et siis uue hooga tegutsemist nautida.
Ma rõhutan, et me räägime selles kontekstis ühekohalisest minutite arvust, mitte tundidepikkusest arvutissesukeldumisest. Selle vajaduse olen ma õnneks siiamaani suutnud äärmiselt üksikute eranditega lapse unetundidele ajastada.
Ja kui te näete mind või mõnda teist väikelapse ema liivakasti ääres vahepeal telefoni kiikamas, ärge mõistke meid hukka, kuigi tean omast käest, kui suur kiusatus selleks on. Te ei pruugi seda teada, sest keegi ei tule teile seda kurtma, aga võib juhtuda, et senine päev on möödunud sellistel Ameerika mägedel, et liivakasti süvenenud lapse kõrvalt on esimene võimalik aeg pilk peale heita töökirjadele –ka väikelastega kodusolevad emad osalevad teinekord aktiivselt ja üha aktiivsemalt (aitäh veelkord, e-Eesti!) tööelus, mis lapse jonnituuridest ei küsi.
Kuna emade kurtmisele on populaarne vastata, et kui see nii raske on ja peab ennast sundima, siis ei ole vaja lapsi saada, siis tahaksin veel eraldi välja tuua, et lapsega koosveedetud aeg ja võimalus lapsehoolduspuhkusel olla on üldjoontes tõepoolest suur õnn, mille eest ma olen siiralt tänulik. Siiski oleme me kõik, ka lapsed, vaid inimesed, kellel on paremaid ja halvemaid päevi.
Seega, kui nutitelefonist loetud vaimukas kirjatükk aitab emal päeva lõpuni tsiviliseeritult suhtuda ka viiendasse mahavisatud pudrulusikatäide ja algaja eneseväljendaja kümnendasse vihamöirgesse veerandtunni jooksul, siis minu poolest lugege see Facebookis jagatud artikkel rahulikult lõpuni ja minge järgmisele katsumusele (mis kindlasti tulemata ei jää) juba reipamalt vastu.